text:
Lefelo la diphologolo la Central Kalahari
Central Kalahari ke lefelo le letona la diphologolo mo sekakeng sa Kalahari mo Botswana. Le simolodisitswe ka ngwaga wa 1961, le botona jwa selekanyo sa dikhilomethara tse 52,800 ( e ka tswa e le gabedi mo selekanyong sa Massachusetts, gape bongwe mo lesomeng le borataro (1/16) jwa selekanyo sa lefatshe la Botswana) se se dira gore lefelo le le nne mo maemong a bobedi a diphologolo mo lefatsheng ka bophara.[1]
Go na le diphologolo tsa naga jaaka dithutlwa, manyau,nkwe,ntsha tsa naga, mangau,ditau le tse dingwe fela jalo. Bontsi jwa lefashe le bopapetla, gape ka bori le apesitswe ke ditlhatsana le bojang tse di apesitseng ditotoma le mafelo a go nang le ditlhare tse ditona. Bontsi jwa melapo e apesitswe ke letswai la kwa makgadikgadi. Dinoka tse nne tse di bopilweng gotsweng ditlhatsaneng le diphologolo tse di suleng bogologolo di tshokodia ka lefelo la diphologolo go akaretsa bogwerepa jwa molapo oo simolotseng go agega ka dingwaga tse di makgolokgolo a lesome le borataro malobeng[2].
Basarwa ,ba sale ba agile mo lefelong go tsweng makgolokgolong a dingwaga e sale ba ntse mo lefelong e le batsumi ba ba neng ba iphetelang.[3]
Le fa go ntse jalo, e sale ka bogare jwa dingwaga tsa 1990 puso ya lefatshe la Botswana e lekile go fudusa Basarwa go tswa mo lefelong la diphologolo ba lebeletse gore ke lefelo la didirisiwa tse di tlisang madi mo lefatsheng le mororo dipoelo di oketsega ka bojanala go ya lefelong la diphologolo. Ka ngwaga wa 1997, boraro mo saphatlong ba basarwa ba ne ba fudusiwa go tsweng kwa lefelong la diphologolo la Central Kalahari,gape ka kgwedi ya Phalane ngwaga wa 2005 puso ya simolola go fodusa batho ka go ba patika go ya lefelong la bothibelelo kwante ga lefelo la diphologolo go tlogela fela banni ba sennela ruri ba ka tswa makgolo a mabedi le masome a matlhano[2]. Mme ka ngwaga wa 2006 kgotla tshekelo e ne ya tlhalosa fa go fudusiwa e se ka fa molaong ka go letelela batho go boela kwa lefelong la diphologolo la Central Kalahari.
Molelo wa naga oo motona o ne wa tshuba naga mo teng le kwa ntle ga lefelo fa gare ga kgwedi ya Lwetse ngwaga wa 2008 gape bontlha jo bo masome a borobabobedi bo ne bo tshubilwe. Kwa molelo o tswang tene ga go itsiwe.[4] [5]
Tsela ya go ya Teng
Go nale mafelo a botseno a le mararo ebong Khutswe mo Borwa,bophirima ke Xade mme mo bokone-botlhaba ke Matswere.Botseno jo bo rileng mo bokone jwa lefelo le ke fa o tsena ka lefelo la Central Kalahari Matswere.Botseno mo Matswere bo ka dirwa ka go tsena mo Rakops mo eleng dikhilomethara tse di masome a matlhano le botlhano go tswa bolebelelong jwa Matswere. Rakopso ka tsenega o tswa ntheng ya bokone jwa motse wa Maun (go feta Motopi, Kumaga le Tsoe) kgotsa o tswa borwa jwa motse wa Mahalapye (go feta Serowe, Letlhakane le Mopipi).
Baeng mo lefelong la Central Kalahari
Lefelo la Central Kalahari Game Reserve le etelwa ke baeng ba le bantsi mo letsatsing,baeng ba ngokwa ke diphologolo le ditotoma tse di kgabisitseng tikologo.Basarwa ba bonagala thata mo lefelong ka jalo bajanala ba rata go ithuka ka fa ba tshelang ka teng,ka fa ba dirang dilo ka teng,mme e re morago go tlise kutlwisisanyo ee rileng.
Bokhutlo
Central Kalahari Game Reserve ke lefelo le le kgatlhisang thata ebile bajanala ba rata go le etela.Lefelo le le tletse meamuso ya tlholego ka jalo se se ka godisa itsholelo ya lefatshe.
Dipadi tse dingwe[baakanya | edit source]
- ↑ Lefelo la Diphologolo la Central Kalahari-Bojanala mo Botswana
- ↑ 2.0 2.1 Go2Africa.com
- ↑ Lefelo la Diphologolo la Central Kalahari - Botswana
- ↑ Tekodiso le ditshwantsho tsa loapi go tswa NASA
- ↑ Michon Scott; Rebecca Lindsey (26 September 2008). "Huge Bushfire in the Kalahari". NASA Earth Observatory. http://earthobservatory.nasa.gov/IOTD/view.php?id=35403. Retrieved 3 May 2011.
Dikgolagano tsa kwa ntle[baakanya | edit source]
Coordinates: 21°53′22″S 23°45′23″E / 21.8895°S 23.7565°E


c: text/html

text:
Amogelesegang mo Yunibesiting ya Bokono-Bophirima (NWU)
Primary tabs
Mo pepeneneng
Go Lebelela Magoro a YBB
Legoro la Disaense tsa Seikonomi le Tsamaiso mo Yunibesiting ya Bokone-Bophirima e tsere dithuto tsa yone mme le di fetisetsa kwa baithuting ba ba bophara go feta ba pele. BUAtv le Tsepamo ya Magoro e go bontsha gore legoro le le bopa sešwa jang lenaga la ikonomi.
Dikgang
23/05/2018 - 16:02
- 1 of 18
- next ›
- 1 of 18
- next ›
Mowa o o bontshiwang ke Yunibesiti ya Bokone-Bophirima
Mowa o yunibesiti e nang le one o bontshiwa ke tsela e re rulaganyetsang batho bokamoso ka yone le go ba kgontsha go fitlhelela ditoro tsa bone. Mowa ono o bonala mo ditirong tsotlhe tsa rona, go tswa go dithuto tsa rona tsa akatemi le patlisiso go fitlha go setlhopha sa rona sa baithuti, go nna le seabe mo baaging le mo diphitlhelelong tsa metshameko.
Setheo se se nang le kutlwano
YBB e ikaeletse go dira e le seoposengwe, e le yunibesiti ya dikhamphase tse di kopaneng e e tla tlisang tekatekano, go baakanya diphoso tsa nako e e fetileng le go gaisana le ditheo tse dingwe mo lefatsheng lotlhe ka go ruta le go dira patlisiso mo dikhamphaseng tsotlhe

robotstxt: allowed

filter: keep


text:
Ditirelo tsa motlobo wa dibuka tsa Botswana
Template:Unreferenced Ditirelo tsa motlobo wa dibuka tsa Botswana ke tleseletso ya go letlelela bakwadi go anamisa dibuka tsa bone mo Botswana. Ditirelo tse di buletswe semmuso ka Phukwi a tlhola boferabobedi,ngwaga wa 1968.
Contents
Tebelopele ya setshaba ka metlobo ya dibuka[baakanya | edit source]
Botswana o iphitlhela mo lobakeng lwa ditiragalo tse mo go tsone dikakanyo tsa batho le dilo tse di tlhokegang di fetogang ka bofefo jo bo gakgamatsang.Batho ba tshwanetse go inaakanya le diphetogo tse di diragalang momafatsheng otlhe mme e re ba dira jalo ba bo ba tlamparetse tse di siameng tsa ngwao ya bone tse di re farologanyang le dichaba tse dingwe. Ka jaanong e le dingwaga di le masome mararo re ntse re ipusa, re tshwanetse go akanya ka ga tse dintle tse di fetileng le gore re dirile go le kae go di kgona. Mme e re go ntse jaana, re akanye re bo re lore tse di tlang tse dintle. Re tla a bo re le sechaba se se ntseng jang ka 2016, ngwaga wa dingwaga tse di masome matlhano re ntse re ipusa? Diphetogo tse re batlang go di dira di tla a tsaya lobaka. Dingwaga tsa diphetogo tse di tla a akaretsa tokafatso ya thuto le botsogo. Jalo he, re tshwanetse go lebela kwa pele thata gore re tsaya ditsela tse di ntseng jang. Gore re ipaakanyetse phetogo ya itsholelo ya mafatshe otlhe le botshelo jwa batho, a re dirise dipaka tse di re tlelang ka botlalo. Dilo tse re batlang go di dira di tla a nna le mathata a re sa kakeng ra a solofela gompieno. Re tshwanetse go nna re fetola dilo re digile dibete re le pelokgale.Re tshwanetse go ineela go fetola dilo mo go tla a solegelang lefatshe la rona molemo. Ga go na yo o ka re di fetolelang. Diphetogo tse di raya gore re dire ka natla, mme tuelo e tlaa nna tswelelo ya rona rotlhe.
Tiriso ya maranyane a enthanete mo metlobong ya dibuka[baakanya | edit source]
Mogolwane wa motlobo wa dibuka kwa Maun Rre Mackenzie Moabi, a re ba mo maikaelelong a go atlega mo letshegong la ntlha la go nna tshaba e e rutegileng, e e nang le kitso.A re setshaba se tshwanetse sa itse gore motlobo wa dibuka o ka ba thusa jang.O kopile setshaba go dirisa sebaka sa go dirisa maranyane a inthanete a mahala, gore e re nako e e tlang ba bone maduo a a botoka. Rre Moabi o buile jalo mo puisanong le lekalana la BOPA bosheng.O tlhalositse fa lenaneo la Sesigo gammogo le ithutuntsho e e neng ya dirwa ka kgwedi ya Phatwe monongwaga e le tsone tse di rotloeditseng batho go tla ka dipalo tse dintsi go amogela le go tlhaloganya tiriso ya inthanete.O boletse fa boranyane jo bo kgatlhegelwa ke bagolo, banana le bana, o ne a re banana gantsi ba e dirisa go intsha bodutu ka go tlhaeletsana le ba bangwe ka go dirisa maranyane a a gokaganyang ditsala le masika.A re bangwe ba badirisi ke ba dikgwebo tse dipotlana ka ba tla ba e dirisa go botsolotsa le go batla maano a go godisa dikgwebo tsa bone le go bona gore ba ka di tiisa jang.O rile dipalo tsa bagolo le banana di godile go tswa mo go sekete go ya kwa diketeng tse pedi go tswa ka kgwedi ya Mopitlo go fitlha mo nakong ya gompieno.A re ka letsatsi, ba nna le badirisi ba ba ka tshwarang makgolo a mararo le masome a matlhano.Rre Moabi o supile fa go na le dikgwetlho, a re nngwe ya tsone ke go kgaoga ga inthanete kgapetsakgapetsa. O rile jaanong se, se dira gore badirisi ba yone ba se ka ba nna le tshepo e e kalo mo go yone.
Lephata la thuto le tlhabolola kitso mo metlobong[baakanya | edit source]
Lephata la Thuto le Tlhabololo Kitso le na le boikarabelo jwa kgolo ya baithuti ba dingwaga tse di farologanyeng mono Botswana. Molao wa thuto (Education Law) o simolotse ka ngwaga wa 1966 ka nako ya boipuso jwa lefatshe leno. Ka 2001 Lephata le ne la semilodisa lenaneo le lešha la thuto le le akaretsang dingwaga tse supa Poraemari, tse tharo tsa sekontari tse di potlana, le tse pedi tsa sekontari e kgolwane. Lephata la Thuto le ma le boikarabelo bongwe jo bo faphegileng. Boikarabelo jo jwa go tlhabola thuto bo akaretsa:
· Go fa sebaka go tsena sekolo se se lekanang go tlhabolola kitso le thuto.
· Go somarela tlhabololo thuto bodiredi
· Go fa le go rurufatsa thuto le tlhabololo kitso ya maemo a a kwa godimo
Dikgoge tsa kwa ntle[baakanya | edit source]
Botswana Botswana Library Association


text:
Tsela ya go dirisa Dialamo le Sediriso sa tshupanako
Phimola kgotsa diegisa dialamo
Dialamo di tla lela tota le fa sediriso se tswetswe, modumo o timilwe, PC ya gago e notletswe, kgotsa (mo dilepothopong kgotsa ditheboleteng dingwe tse dintšhwanyana tse di nang le InstantGo), mo seemong sa Timonakwana.
Mme ga di ka ke tsa dira fa PC ya gago e bobile kgotsa e timile. Tlhomamisa gore PC ya gago e nna e polakilwe mo maatleng a AC go dira gore e se ke ya boba.
Go diegisa kgotsa go phimola alamo:
Mo kitsisong e e tlhagelelang, tlhopha Phimola go e tima, kgotsa Diegisa gore e lele gape morago ga lobakanyana.
Fa kitsiso e tswala pele o fitlha mo go yone, tlhopha lefelotiragatso mo sekhutlwaneng sa moja kwa tlase go e bona mo lenaaneng o bo o e tlhopha go tswa foo.
Fa sekerini sa gago se notletswe, kitsiso ya alamo e tlhaga kwa godimo mo sekerining sa totlelo, mme o ka e tima go tswa foo.
Ke eng se se ntšhwa
Sediriso sa Dialamo le Tshupanako se kopanya tshupanako ya alamo le ditshupanako tsa lefatshe, selekanyanako, le stopwatch Dilo di le mmalwa tse o ka di dirang ka sediriso seno ke tseno:
Utlwa, diegisa, le go phimola dialamo tota le fa sekerini se notletswe kgotsa modumo o timilwe
Tlhopha medumo e e sa tshwaneng kgotsa mmino wa gago wa alamo
Bapisa dinako go tswa mo lefatsheng lotlhe
Ditshupanako tsa lefatshe
Eno ke tsela ya go tsenya lefelo le go bapisa dinako go tswa mo lefatsheng lotlhe:
Mo sedirisong sa Dialamo le Tshupanako, tlhopha Tshupanako ya Lefatshe, go tswa foo Ntšhwa + kw tlase.
Tsenya ditlhaka di sekae tsa ntlha tsa lefelo le o le batlang, o bo o le tlhopha mo lenaaneng la peotlase. Fa o sa bone lefelo le o le batlang, tsenya le lengwe le le mo kgaolong e e tshwanang ya nako.
Tlhopha Bapisa dinako (ditshupanako tse 2 kwa tlase), go tswa foo sutisa selaedara go tlhopha nako e ntšhwa go e bapisa. Tlhopha lefelo mo mmapeng go fetola lefelo le selaedara se le supileng.
Go tswa mo seemong sa Bapisa Dinako, tlhopha Konopo ya Morago, kgotsa tobetsa Esc.


text:
Tonota
Tonota ke motse yo o mo kgaolo legare la Botswana. Tonota ke motse o tumile ka bakhurutshe ba ba loleng le merafhe e mengwe go lwelwa motse, ba nna bafenyi mme ba bidiwa babina Khama le Phofu. Mme le fa Tonota go tumile bakhurutshe, bakalanga, bangwato le merafe e mengwe ba tlholega mo motseng o wa Tonota. Ka sekhurutshe leina le la Tonota ke Thonotha, mme le ne la fetolwa go bidiwa Tonota ka tlhotlheletso ya puo ya Tswana. Motse o, o dikhilomethara di le masome a mabedi le bosupa mo borwa jwa toropo ya Francistown mo tseleng ya A1 Francistown-Gaborone. O mo borwa bophirima jwa noka ya Shashe, e e fa gare ga dikgaolo tsa legare le bokone botlhaba, Tonota a le mo kgaolong ya legare. Tonota ke motse o motona yo o kgaogantsweng ka metsana jaaka mo borwa go na le Semotswane, Mandunyane le borogo jwa Shashe mo bokone. Rre Kgosi Ramosinyi Radipitse ke kgosi ya Tonota. Rre Kgosi Ramosinyi Radipitse ke kgosi ya Tonota. E rile ka ngwaga wa 2003 motse wa Tonota wa nna kgaolo potlana ka fa tlase ga Tutume, go na le dikago tse disha tsa Khansele, Dikole tse di potlana di le lesome.
- Sekolo se sepotlana sa Madisakwana
- Sekolo se sepotlana sa Moutlwatsi
- Sekolo se sepotlana sa Rauwe
- Sekolo se sepotlana sa Tonota
- Sekolo se sepotlana sa Kgosi Sekoko
- Sekolo se sepotlana sa John Phooko
- Sekolo se sepotlana sa Tholodi
- Sekolo se sepotlana sa Semotswane
- Sekolo se sepotlana sa Mandunyane
- Sekolo se sepotlana sa Masedi
Go na le dikole tse tharo tse di kgolwanyane
- Letlhabile Junior School
- Rutwang Junior School
- Tonota Junior School
Le se segolwane sa Shashe River Go na le Tonota College of Education e le sa mmadikole. Moemedi wa palamente wa Tonota borwa ke Rre Motlotlegi Thapelo Olopeng.Motlotlegi Rre Fidelis Mmilili Molao yo e leng moemedi wa palamente yo o tswang mo Tonota bokone a sa amane le motse wa Tonota.
Tonota jaaka metse e mengwe fela mo Botswana o na le merafe e e farologaneng mme bontsi jwa banni ke Bahurutshe, ba ba nnang mo dikgotleng di tswana le Tholo,Molebatsi, Maaloso,Maunya e e leng yone kgotla e tona.Dikgotla tsa Madisakwana le Mhakamme, bakalaka ba ba nnang mo go ya Manyanda. Kgotla ya Lomboko go nna Barotsi fa Bashona kana Bazezuru ba nna mo go ya Mandunyane. Batho ka bontsi ba ba tswang tswang kwa Tonota ba bua Sekhurutshe seka SeNgwato puo e e nang le mafoko a sekalaka le sengwato.
o ka tsibogela[baakanya | edit source]
- Noka ya Nata
Template:Botswana largest cities
Coordinates: 21°29′S 27°29′E / 21.483°S 27.483°E
[[Category: Mafelo a a nang le batho ba ba ntsi mo Botswana]]


text:
Mahikeng
Mahikeng, e ne e bitswa Mafikeng ka tlwaelo, ke toropo le moshate wa profense ya Bokone Bophirima, Aforika Borwa. Lefatshe ka bophara, Mahikeng e tumile ka Siege of Mafeking, tlhaselo kgolo ya Ntwa ya bobedi ya Maburu (Second Boer War).
Mahikeng, e gaufile bodara ya Botswana le Aforika Borwa. Ka ngwaga wa 2001, Mahikeng e ne e na le batho ba ba ka nnang 49 300, mme ka ngwaga wa 2007 palo e e ne e tlhatlhogile go ya go 250 000. Batho ba ba ka nnang 65 000 go ya go 75 000 ba nna mo bogareng ba toropo e.
Histori[baakanya | edit source]
Mahikeng ke kantoro-kgolo ya batho ba Barolong Boo Ratshidi. Toropo e e tlhamilwe ke Molema Tawana (c.1822 - Ferikgong 1882). Molema o ne a tsalwa kwa Khunwana ka nako ya Difaqane,e le ngwana wa Kgosi Tawana wa baTshidi Barolong. Abuti wa ga Molema, e leng Montshiwa, o ne a feleletsa e le ena kgosi. Ka nako e baTshidi Barolong ba ne ba nna kwa Thaba Nchu, Molema o ne a fetoga a nna Mokeresete, a fetolwa ke batsamaisa efangedi ba Wesleyan ba ne na nna fago le bona. Morwa le mojalefa wa a Molema, Silas Molema, o ne a rutwa kwa Healdtown College. Silas o ne a thusa setlogolo sa gagwe Sebopioa Molema go ya Amerika go ya go ithuta tsa molao, ka ngwaga tsa 1904, kwa Wilberforce University, e eleng kwa Wilberforce, Ohio.
Mafelo Magolo[baakanya | edit source]
- North-West University
- Mafikeng Railway Station
- Mmabatho Stadium
- Mafikeng Airport
- Mafikeng Game Reserve (4800 Ha)
- Botsalano Game Reserve (5800 Ha)
- Molemane Eye Nature Reserve
- Ntando Qelo
Leina[baakanya | edit source]
Babrithani ba ne ba peleta leina la toropo e jaaka "Mafeking". Morago ga gore toropo e wele ka fa tlase ga Bophuthatswana leina le ne la fetolwa go nna "Mafikeng" ka ngwaga wa 1980. Ka Tlhakole 2010, Lulu Xingwana, o ne a le tonakgolo ya tsa Arts le tsa Setso, o ne a amogela gore leina la toropo e le fetolwe gape go ya go "Mahikeng". Mme batho bone ba santse ba e bitsa Mafikeng ka gonne e le lona leina le le tlwaelegileng.
Tsa Legodimo[baakanya | edit source]
Dikgoge tsa kwa ntle[baakanya | edit source]
- ↑ "Climate data for Mmabatho". South African Weather Service. http://old.weathersa.co.za/Climat/Climstats/MmabathoStats.jsp. Retrieved 7 March 2010.


text:
Leloko la kgwedi: Mpho Mosweu
Mpho ke mosimane wa motswana yoo bonetsweng mo Aforika Borwa, mo Mahikeng, mo motsaneng wa Ramosadi.
O simolotse sekolo kwa sekolopotlana sa Molema gone kwa mahikeng, a fetele kwa sekolong sa bogareng sa Makgetla, a feleletsa dithuto tsa gagwe tsa marematloukwa sekolong segolo sa Leateane gone mo Mahikeng. O ne a tsenela ikatiso ya sesole ka ngwaga wa ketepedi. Mme o ne a atlega jaaka moofisiri wa sesole sa Aforika Borwa.
O ne a ya kwa Yunibesithing ya Stellenbosch (Faculty of Military Science) go tsweletsa dithuto tsa gagwe mme a bona gerata ya gagwe ya ntlha (B Mil Degree in Technology and Management). Ga jaana o tsweletsa dithuto tsa gagwe le yunibesithi ya Aforika Borwa, o ithutela boeteledipele.E santse e le moeteledipele yoo godileng thata mo setheong sa sesole sa Aforika Borwa.
Mpho o rata thata puo ya setswana jaaka e le loleme la ga mmagwe. O kwala thata ka lone mo mohubung wa thwitha wa Buang Setswana le Bua Setswana fela jalo le kwa facebook.Ga a sa itumela le ba lapa la gagwe o etela facebook le thwitha.
O mo nyalong e e boitshepo le Baatshwana Mosweu ba tshegofaditswe ka bana ba bararo e leng Resego, Omogolo le Basetsana. Ga jaana o semagane le go kwala buka ya gagwe ya ntlha ya setswana ka nako ya gagwe ya go thubakobosegole.
Lerato lame la setswana ga le na bolekanyetso ke la tlhago.
Botshelo jwa gago jwa tsatsi le letsatsatsi bo go kopanya le Setswana ka tsela e e ntseng jang?
Go mo dikgatlhegong tsame go leka ka natla gore ke bua setswana letsatsi le letsatsi le batho ba ba se utlwang e bile ba se bua. Ga ke kwalela molekane wame melaetsakhutshwe ke leka ka bojotlhe go kwala ka setswana. Ga ke bua le bo morwadiake ke bua ka setswana. Se se mpha tsholofelo ya gore setswana ga se ka se nyelele ga go nale ba ba se buang. Kwa tirong ga ke bua le ba ba sa itseng setswana mme ba nale kgatlhego ke ba ruta mahoko ka bongwe ka bongwe. Ka jalo setswana mo go nna ke setso e bile ke tlhago yame. Ga ke gakgamala ke gakgamala ka setswana, go sa kgathalesege gore ke nale bo mang. Moono wame ke gore "Bontle jwa motswana bo mo pelong le mo lelemeng la gagwe, o seka wa bo batla gope gape"
Ke eng se se go kgatlhileng thata ka Thanodi ya Setswana e e tshelang?
Thanodi ya setswana e e tshelang e re kaeditse gore setswana se humile ka mareo a sone a a monate.
O rata seane sefe sa Setswana? Seane seo se raya eng?
Jwa pitse (Bojang) ke jo bo mo mpeng, jo bo mo ganong e swa e bo hupile. Sa motho ke se a nang naso, se a iseng a se fitlhelele ga ise e nne sa gagwe. O kaba ware setswana re setse re na naso, sejatlhapi ga re ise re se fitlhelele.
Go ya ka wena, Go tsenya Setswana mo maranyaneng a segompieno go ka re sologela molemo jang?
Mo batswaneng setso le ngwao di botlhokwa thata. Melao ya setswana ga e kwalwe fa fatshe go buisiwa ke mongwe le mongwe. Mme se ke sone se se dirileng gore e ketse puo ya setswana ga e ya baneng ya phatlhalala. Mme ga e le mo maranyaneng e ka thusa thata banyana ka gonne seshweng jaana ba rata maranyane. Mme seo se raya gore setswana se tsamaya le dinako. Ka jalo seo se ya go nna mosola thata mo go ruteng bana ba rona puo ya bone, setso le ngwao, ka mokgwa o ba o ratang wa maranyane. Maranyane a a mosola mo go maswe. E bile a tlile ka nako e e maleba e puo ya setswana e tlhokang go godisiwa ka yone.


text:
Ela tlhoko: phetolelo ee ya setswana e tseerwe ka tlhamalalo semmuso go tswa mo kwalong ya Lefapha la Molao. Re re lemogile gore phetolelo ee e na le diphoso, mme re direla go fitlhelela phetolelo e ntsha e e botoka.
Please note: This Setswana translation is taken directly from the official Department of Justice edition. We are aware that it is not complete or always accurate (e.g. s6.23.2), and we are working towards a new, better translation.
Mametlelelo 1: Folaga ya Bosetšhaba
- Folaga ya bosetšhaba e khutlonnetsepa, e boleele jwa nngwe le seripa go feta bophara.
- E bontsho, bogauta, botala jwa tlhaga, bosweu, bokhibidu jwa tšhilisi le botala jwa loapi.
- E nale le banta le le tala la popego ya Y e e leng bophara jwa nngwe-tlhano ya fologa. Methalo e e fa gare ya banta e simolola mo dikhutlong tse di fa godimo le kwa tlase go bapa le seikokotlelo sa folaga, di kopanela fa gare ga folaga, e tswelele ka go rapalala go fitlha bogare-bofelo jwa karolo e e phaphalalang.
- Lebanta le letala, le tsentswe fa gare ke bosweu, kwa godimo le kwa tlase, mme go ya kwa seikokotlelong sa folaga, ke losi la gauta. Losi lengwe le lengwe lo bophara ba nngwe- sometlhano jwa folaga.
- Khutlotharo e e fa thoko ga seikokotlelo sa folaga e ntsho.
- Lebanta le le rapaletseng kwa godimo, le bokhibidu jwa tšhilisi, mme lebanta le le rapaletseng kwa tlase le botala jwa loapi. Bophara jwa lebanta lengwe le lengwe le bophara jwa nngwe-tharo ya fologa.
Black = Bontšho
Gold = Gauta
White = Botšhweu
Green = Botala
Red = Khibidu
Blue = Botala jwa loapi


text:
Botsogo jwa mmele konokono
Tona wa thuto e kgolwane, boranyane le boitseanape, Rre Alfred Madigele a re ditlhabololo ga go tewe dikago fela mme di akaretsa botsogo jwa mmele le tlhaloganyo.
Tona Madigele o boletse jaana fa a buisa banni ba Maokane kwa kgaolong ya Borwa kwa go neng go tshwerwe letsatsi la botsogo le boitekanelo ka Labone teng.
Rre Madigele yo gape e leng Mopalamente wa kgaolo ya Mmathethe/Molapowabojang, o ne a kopa banni ba Maokane go dirisa letsatsi leo go itlhatlhobela malwetse ka go farologana ka baitseanape ba malwetse a a farologaneng ba ne ba etleeditse moletlo oo.
O ne a bolela ka botlhokwa jwa gore mongwe le mongwe a tsee kgato ya go itlhatlhoba, e seng go itlhatlhoba ka motho yo mongwe jaaka go atile, segolo bogolo mo go borre ba ba agang ba itlhatlhoba ka bakapelo ba bone.
A re seo ga se a siama ka go na le kgonagalo ya gore mongwe wa bobedi a fitlhelwe ka mogare fa yo mongwe a sena one.
Mokhaselara wa Maokane, Mme Tshupontle Kgetsi o tlhalositse fa puso e itemogetse fa malwetse a a sa tshelanweng a bolaya batho go gaisa a a tshelenawang ka e bile a sa supe dikai nako e sale teng.
Le fa go ntse jalo, Mme Kgetsi o kopile batho go itlhatlhoba le go tsaya ditaeleo tsa dingaka tsia ka dinako tsotlhe le gore setshaba se je merogo le maungo.
Fa a tswa la gagwe, ngaka yo mogolwane kwa Jwaneng DHMT, Dr Evariste Muteba a re gore botsogo jwa motho bo itekanele, o tshwanetse go itshidila mmele, go ja sentle, go robala mo go lekanetseng, go reetsa dikai tsa bolwetse mo mmeleng le go tsaya kgato nako e sale teng.
O rotloeditse setshaba go tsaya karolo go sa kgathalesege gore ba dingwaga di kae le go dirisa direpodi e le tsela nngwe ya itshidilo.
Mooki yo mogolwane kwa kokelwaneng ya Ditsweletse kwa Jwaneng, Mme Lesego Malebye o supile fa ba tshwentswe ke seemo sa boimana jwa banana jo bo golelang pele mo kgaolong.
A re ka 2014 ba nnile le banana ba ba emileng ba le masome a mane le borobabobedi, ba le masome a matlhano le bone ka 2015 fa ba le masome a matlhano le borataro ba imile ka 2016.
A re mo dipalong tse, go na le bana ba ba ka fa tlase ga dingwaga tse di lesome le borataro, selo se a reng ga se letlelelwe mo molaong.
Mme Malebye o tlhalositse gore go tswa ka Firikgong go fitlhela mo nakong eno, ba nnile le baimana ba banana mo Maokane ba fera bongwe, mo go bone a le mongwe e le wa dingwaga tse di lesome le bosupa. BOPA
- Mposa o tshegetsa ngwao ka mekgabisa
- Emelang ditlhabololo ka dinao - Salakae
- Ba Tonota ba kopa ditsela
- Tona o kopa batsadi go kgalema
- Mogolwane o kgothatsa banana go tlhokomela dikgwebo


text:
Kgaolo ya Limpopo
Limpopo ke bokone jwa kgaolo ya Aforika Borwa. E thailwe leina ka noka ya Limpopo River; "Limpopo" a raya "metsi a a elelang" kwa puo ya Sezulu gape le diteme tse dingwe jaaka Nguni languages. Toropo kgolo ya kgaolo e ke Polokwane, e mo gompieno e bitswang Pietersburg. Kgaolo e e thailwe go tsweng bokone jwa Transvaal Province ka ngwaga wa 1994, mme bo e bitswa Northern Transvaal. Ngwaga o o latelang,e ene ya bitswa gape gotwe Northern Province, mme leina la tshwarelelela go fitlhela ka ngwaga wa 2003, fa leina la kgaolo le ile la itsege semmuso fetola ntateng ya noka e e kopanelang kwa molelwaneng wa Zimbabwe and Botswana le morago ga kitsiso ya molao kwa bokopanong jwa khudutlhamaga jwa Constitution. Nngwe ya maina a a neng a akanyeditswe e ne e le Mapungubwe, lefelo le go fitlhetsweng Gauta teng dingwaganyana tse di fitlileng mo bosheng.
Contents
Molao le Puso[baakanya | edit source]
Molao le puso tsa kgaolo ya Limpopo di santse di le mo taolong ya Stanley Mathabatha wa leloko la phuthego ya African National Congress.
Popego ya lefatshe[baakanya | edit source]
Kgaolo ya Limpopo e tshwaraganetse melelwana le dikgaolwana tsa mafatshe a le mararo ebong: Botswana's Central le Kgatleng go ya bophirima le Bokone-bophirima ka go latelelana, Zimbabwe's Matabeleland South le Masvingo go ya bokone le bokone-botlhaba ka go latelelana ga one, gape le Mozambique's Gaza Province go ya bokone.[2] Kgaolo e ke yone e e lomaganyang Aforika Borwa le mafatshe a mangwe a a kwa ntlheng ya Sekaka sa sub-Saharan Aforika. Kwa ntheng ya Borwa fa o tswa Bokone go ya Bophirima, kgaolo e e kopanela melelwane le Mpumalanga, Gauteng, le Bokone Bophirima (North West). Molelwane wa yone le Gauteng o akaretsa dikgaolo tsa Johannesburg-Pretoria, nngwe ya mafelo a a itsegeng thata ka go rotloetsa itsholelo. Kgaolo e e mo bogare jwa magare, mafatshe gape le mafatshe ka bophara e itsege thata ka go tlisa ditlhabololo mo Mmarakeng.
Dikgaolwana[baakanya | edit source]
Kgaolo ya Limpopo e kgaogantswe ka dikgaolwana di le botlhano. Mme go nne le dikgaolwana tse dingwe di le masome a mabedi le bone mo go tse di botlhano.
HIV / Aids[baakanya | edit source]
Mo selekanyong sa 18.5% ngwaga wa (2007) Limpopo o ne a nna le dipalo tse di kwa tlase thata tsa balwetse ba HIV fa go tshwantshangwa le dikgaolo tse dingwe tsa Aforika Borwa. Le fa go ile ga nna le kwelotlase gare ga ngwaga wa 2005 le 2007, dipalo di ne tsa gola go tsweng mo go 14.5% go ya kwa go 21.5% gare ga ngwaga wa 2001 le 2005.[3]
Itsholelo[baakanya | edit source]
Kgaolo e itsholelelo ya yone ke e goletseng pele, ka go romela dithoto le go tlisa dithoto mo lefelong le. Ke ngwe ya dikgaolo tse di humanegileng fela thata mo dikgaolong tsa Aforika Borwa, bogolo jang magae.[4] Le fa go ntse jalo Limpopo e supile kgolo ya itsholelo le katlego ya seemo sa botshelo.
Temo Thuo[baakanya | edit source]
Bontsi jwa lefelo le le aperwe ke bojang jo bontsi. Go ka nna selekanyo sa 80% sa go tsoma se se bonwang mo lefelong le sunflower, cotton, maize le peanuts di lemiwa ke lefelong la Bela-Bela le Modimolle. Modimolle o itsege gape ka go lema meretlwa.
Maungo a tshwana; Dipanana, litchis, pineapples, mangoes ale pawpaws–le manoko ka go farologana, a lemiwa mo maelong a Tzaneen le Makhado.
Bojanala[baakanya | edit source]
Bojanala ke nngwe ya meamuso e e godisang itsholelo ya Limpopo go bo go latela tsa Meepo le Temo Thuo,.[5] Ka ngwaga wa 2008, kgaolo e e nnile se selekanyo sa 5% sa baeti ba ba neng ba etletse Aforika Borwa, mme ebile dipalo tse di supa kgolo ngwaga le ngwaga. Selekanyo sa madi a ka tshwara R 93 million a ne a neelwa mo kabelanong madi ya ngwaga wa 2010/11 mme selkanyo sa 11% e le sa kgobokanyo yotlhe ya madi a kgaolo ya Limpopo.[5]
Go bapa le Limpopo, kwa masimong a Sunland Baobab, go nale setlhare sa Mowana se se kgabisitsweng e kete lefelo la boikhutso. pub.[7]
Mafelo a Boithutelo[baakanya | edit source]
- Mmadikolo
- University of Limpopo (Polokwane, Ga-Rankuwa)
- Comprehensive University of Venda (Thohoyandou)
- Mafelo a amangwe a boithutelo
- Southern Africa Wildlife College
Dikgoge tse kwa ntle[baakanya | edit source]
- ↑ 1.0 1.1 1.2 Census 2011: Census in brief. Pretoria: Statistics South Africa. 2012. ISBN 9780621413885. http://www.statssa.gov.za/Census2011/Products/Census_2011_Census_in_brief.pdf.
- ↑ "http://www.limpopo.gov.za/index.php?option=com_content&view=article&id=1&Itemid=3". http://www.limpopo.gov.za/index.php?option=com_content&view=article&id=1&Itemid=3.
- ↑ http://www.avert.org/safricastats.htm - HIV rates in South Africa
- ↑ http://muse.jhu.edu/login?uri=/journals/eastern_africa_social_science_research_review/v019/19.2gyekye.pdf
- ↑ 5.0 5.1 Budget speech of Limpopo Department of Economic Development and Environment and Tourism 12 March 2010, retrieved 9 July 2010
- ↑ Department of Economic Development, Environment and Tourism Budget Speech 2009/2010, retrieved 9 July 2010
- ↑ http://www.bigbaobab.co.za/


text:
Nko
Nko ke karolo nngwe ya mmele mo ditshiding tse di na le lerapo la mokwatla e e dirisiwa go sireletsa mesima ya phefo, e letelelang phefo go tsena le go tswa mo ga makgwafo, go thatswa phefo e dirisanya le molomo. Fa morago ga nko go na le nama e gokeletsweng mo nkong e diphatlhana tsa phefo. Fa morago ga kgetsana ya phefo, phefo e feta mo mometsong, e bong e dirisiwa mo dirweng tsotlhe tsa mmele, e e salang e bo e dirisiwa mo makgwafong. Mo bathong, nko e fithelwa fa gare ga sefatlhego; mo ditshiding tse dinngwe e fa godimo ga molomo.
Contents
Kabakanyo ya phefo[baakanya | edit source]
Nko e dirisiwa go lomaganya lefatshe le mmele wa motho ka go laola phefo e e tsenang mo mmeleng e bo e e thuthafatsa, le go ntsha metsi a mo phefong pele e ka tsena mo mmeleng jaaka go diragala mo dikameleng. Nko e na le moritshana mo teng ga yone, o o diriwang go kganela dilo tse di sa thokegeng go tsena mo teng.
Botlhale jwa ditaelo[baakanya | edit source]
Nko e e metsi ya dintsa e dirisiwa go dupa tsela. Diphologolo di dirisa dirwe tsa mmele tse di amogelwa bo tsididi, kwa nko e leng tsididi teng ke gone ko di go dirisang go lemoga tsela e monko o tswang teng.
Kago ya mekgwa ya go hema phefo[baakanya | edit source]
Mo ditshiding tsa metsi le dithapi tse di na le makgwafo, diphatlhana tsa phefo, di bulega go nna dikgetsana tse di bulegelang mo godimo ga molomo. Dikgetsana tse di dirisa serwe se se dirisiwang go hema phefo e bong dibokwana tsa nko e bo di dirisa dinama tse di lepeletseng tse gaufi le tsone. ko nteng ga dipopego tse di thwanang le ditshidi tsa metsi, thapi e e na le makgwafo,gape ga e dirise nko ya yone go hema, ka gore di hema ka molomo ya tsone. Ditshidi tsa metsi di nale serwe se dirisiwang go dupa, go na le dikoloti, mo ke kgetsi fela, fa e se mo ditshiding tse di rileng tsa metsi fela ,e dirasanya mmogo le dirwe tse di fithelwang mo nkong.[1]
Nko ya sika la dikwena e tona go feta ya diphologolo tse dingwe gape e fithelwa ko teng teng fa godimo ga legano. Dikwena tsone di na le nko e e telele thata go di feta, e e thusang phologolo fo hema fa e tibile ko tlase ga metsi. Nko ya sika la kwena e kgaogantswe gararo: bontle jwa yone phata ya konokono ya phefo . Dirwe tse di dirisiwa go oketsa go tsiboga ga mmele. Serwe se se dupang se agilwe sentle mo dinogeng le dikgathotsing, mo eleng gore ga di sa thole di amana gope le nko, di bulega fela fa godimo ga molomo. Serwe se se nnye mo dikhudung, mo e leng gore se tselela fela se tshwaraganye le nko, gape ga seyo mmo dikweneng tse di godileng thata.[1]
Dinonyane di nale nko e e tshwanang le ya sika la dikwena, nko ya teng e bopilwe fa godimo ga molomo wa yone. E ntswa di sa kgone go nka sentle, ntlwana ya phefo e nnyee, le fa e sena dikalo tse tharo, kago ya teng e e thata e tshwanang le ya diphologolotse di tsholang bana. Mo dinonyane ka bontsi, jaaka maphoi le merubisi, nko e sireditswe ke lonaka le le thata. Serwe se se dupang mo dinonyaneng o fithela se le teng se sa felela kana se seyo gothelele, go ya ka mefuta ya dinonyane.[1]
Mo diphologolong di le di ntsi di na le nko e tona, e tsaya bophara jwa legatla lotlhe. Mo dithopeng tse dingqwe jaakaditshwene kgotsa di kgabo, mmantlhwane, and diphologolo tsa lewatle, nko e nnyenyefaditswe, gape diphologolo tse ga di kgone go dupa sentle. Nko ya diphologolo tse di tsalang bane e okeditswe, ka kago ya tlatso e ntsha bodilo jwa meno kwa godimo, go e dira bontlha bongwe jwa nko go tlogela bodilo jwa tlatso go nna fa godimo ga legano. Nko e e godisitsweng e e, e na le marapo a mararo a mo nkong a tswakatswakane go dira selo se se itsopileng, se thusa go thuthafatsa phefo pele e goroga ko makgwafong. Go bulega mo le gone go goroga ko marapo a legata, a dira phatha tsa phefo tse di bitswang kgetsi tsa phefo.[1]
Mo diphologolong tsa lewatles, nko e fokoditswe go nna mola wa nko, e e fudugetseng fa godimo ga thogo, e ntsa pobego ya mmele le go kgona go hema ko tlase ga metsi. Nko ya tlou yone e bopegile jaaka, serwe se se maaula se se leele, se se bidiwang pogo.
Serwe se se dupang sa diphologolo tse di tsalang bana se tshwana le sa sika lo kwena. Mo diphologolong ka bontsi, se fithelwa mo bodilong jwa phatha e e tletseng phefo wa , o o bulegelang mo leganong, o dirisa diso tse mo dithaeng go feta ka bodilo jwa tlatso, mme o bolege sentlentle nkong. Mme fela se se lathegile mo bo mmanthwane le mo ditshweneng, le batho tota.[1]
Mo dithaping[baakanya | edit source]
Thapi e na le go dupa mo bokoa, mo e leng gore ga gana mosola mo metsi a di tshelelang mo go one. Di na le nko mme, ntswa, e sa tshwane le tsa dikoloti, ga e na kgolagana le legano le fa e le go diriswa mo hemeng phefo. Mme le fa ntwa go ntse jaalo, e na le dikgwamanyana fa morago ga mola wa nko mo lethakoreng le le fa pele la thogo. Mo nakong tse dintsi mola ona o kgaogangwa ke nama e e tsopileng ga bedi, go letelela metsi go feta ka nko ka lethakore le lengwe go tswa ka le lengwe.[1]
Dikgwamana tse di bapile le nama e fithelwang mo nkong gape gantsi di na le go itsopa mo teng, go oketsa lefelo la bodilo. Mo di dithaengs,dikgwamana tse di tsenelela mo di phatha tse di mo marapong a thogo tse di tlaleletsang jaaka marapo a meno, fa mothaping e e senang marapos, di dira diphatanya tse di dikologang. Fa dintshwantsangwa le di koloti, phatha e e tletseng phefo ya dithapi ga e na mamina-a a na le ditshidi, ka gore ke matute a tholego.[1]
Mo ditshiding tse di na le lerapo la mokgwatla, the thapi tse di senang marapo a dithaa le thapi e e nnang mo boteng jwa lewatle, go na le mola wa nko o le mongwe le kgesi e e dirisiwang go phepafatsa phefo. Ke nnete gore phatha e e tetseng phefo le yone e bulegela mo matute a kwa tlase ga bo boko. Se ga se thokege mme, setshidi se se na le lerapo la mokwatla, se se sa leng se le teng ko tshimologong. Sekai ke ditswa mmung tsa thapi tse di nale le mela ya nko tse pedi, gape ke nngwe ya ditshidi tsa ntlha.[1]
O ka tsibogela[baakanya | edit source]
- Nko ya motho
- Borogo jwa phtha e tona e e na le phefo
- bodilo jo bo metsi jwa lefatshe le se nang sepe mo moleng wa nko mo diphologolong tse dintsi, ae seyo mo di tshidi tsa maoto a mabedi jaaka motho.
Tse di lateng ketse di dirisitsweng go batla kitso ee kwadilweng fa[baakanya | edit source]
Dikgoge tsa kwa ntle[baakanya | edit source]
- Media related to nose at Wikimedia Commons


text:
Maranya a Kakanyo
Maranyane a kakanyo kgotsa (IT) ke papadi,lepeano,letlotlo le go ntsha ga modumo,ditshwantsho,mokwalo le dinomoro tsa kakanyotse di dirisanyang le motlakasedi itebagantse le go tlhakanya dikhomputara le tsa ditlhaeletsanyo.[1] Lefoko le lone ka bosha jwa go tlhaloganyesega jwa lone le bonasegile ka ngwaga wa 1958 mo koranteng ya Harvard Business Review ,e mo go yone mokwadi Leavitt le Whisler ba akgetseng gore "kakanyo e ntsha ga e na leina lele ikemetseng ka nosi lele setseng le simolodisitswe. Re tla le bitsa maranyane a Kakanyo kgotsa ka bokhutshwane (IT).".[2] Nngwe ya tsa segompino tse di tlhagogang mo ntheng ya tsa Maranyane a kakanyo ke tse di tla tlang e le, dikhomputara tsa kitso tlhabologileng , dikhomputara tsa maemo,kakanyo ya maranyane a tlhabologileng,kwa godimo kokoanyo ya kitso le tse dingwe.
Contents
Kakanyo ka kakaretso[baakanya | edit source]
IT ke lefelo le go laolwang kakanyo le go paralatsa mafelo ka go faralogana aa akaretsang mme go kganelwa ke dilo tse di tshwanang le go bopelela, maranyane aa berekisang khomputara, kitso ee faphegileng , tse di dirang khomputara , kitso ee tlhalogangwang ke khomputara le go aga kitso. Ka bokhutshwane, sepe se tlhokanang le kitso,ee akanyediwang ka go bonala kana nngwe tsela,ka go dirisiwa ga di CD,ke bontlha bongwe jwa maranyane a kakanyetso. IT e thusa bagwebi ka dithuso tse nne tse di faphegileng tsa:go dira gore kgwebo e itirise ka maranyane,go tlisa kakanyetso,go ikgolaganya le bareki,le didirisiwa tse di rotloetsang maduo aa mantle.
Baitsanape ba maranyane a kakanyo ba dira ditiro tse di farologanyeng(maranyane a kakanyo aa lekanyeng) aa rulagantsweng go tswa mo go tsenyeng topo go diragatsa di toga-maano, kgolaganyo ya dikhomputara le kakanyo Nngwe ya ditiro tsa baitsanape ba maranyane a kakanyo ba ka di dirang ke go laola kakanyo,go dira le kgolaganyo, dikago tsa khomputara,go dira le kakanyo le maranyane a khomputara,le gone go laola le kokamelo ya tsotlhe ka kakaretso. Maranyane a kakanyo a simolotse go gasagasamela pele go nale go tlwaela khomputara ya motho a le mongwe le maranyane a kgolaganyo,le tse dingwe tse dintsi tse di dirisang maranyane jaaka go dirisa megala ya letlheka, disupaditshwantsho,le megala ee dirang ka esi, le tse dingwe, mo go oketsang letlhoko la ditiro.
Mo nakong ee fitlileng,lekgotla la Accreditation Board for Engineering and Technology gape le la Association for Computing Machinery ba ikgolagantse go bopa maitlamo le seemo sa togamaano ka dithuto [3] tsa boemo jwa maranyaneng a katso jaaka aa pharologanyo fa a tshwantshangwa [4]le maranyane a khomputara le kakanyo ka kakaretso gompino. SIGITE (Setlhopa se se haphegileng mo thutong)[5] ke lekalana la ACM le le berekang ka ditlhopana go netefatsa maitlamo a. Dithuso ka maranyane a kakanyo lefatshe ka bophara e ne e le didikadike tsa makgolokgolo a makgolo a supa,masome a borataro le boraro ka ngwaga wa 2009.[6]
Selekanyo sa kgolo ya maranyane[baakanya | edit source]
Hilbert le Lopez [7] ba kaya kgolo ya mararanyane e fetlogang (jaaka o kare molao wa Moore):motshine oo itebagantseng le selekanyo sa go bala kakanyo go bua ka kgobololo o ntsifetse gabedi mo kgweding tse lesome le bone gare ga ngwaga wa 1986 le 2007; selekanyo sa lefatshe sa tiriso ya dikhomputara ka kakaretso se oketsegile gabedi mo kgweding di le lesome le borobabobedi mo dingwageng tse di lesome; selekanyo sa ditlhaeletsanyo tsa lefatshe ka bophara se oketsegile gabedi mo kgweding tse masome a mararo le bone; selekanyo sa letlotlo la lefatshe lotlhe le ne le tlhokana le kgobololo ya kgwedi tse masome a mane go ntsifala mo ngwageng tse (tharo); gape selekanyo sa go gasagasa kitso se ntsifetse gabedi mo kgoboleng ya ngwaga tse 12.3.[7]
onani[baakanya | edit source]
- Kakanyo le maranyane a dipusanyo (ICT)
- Maranyane a khomputara
Dipadi tsa kwa:[baakanya | edit source]
- ↑ Longley, Dennis; Shain, Michael (1985), Dictionary of Information Technology (2 ed.), Macmillan Press, p. 164, ISBN 0-333-37260-3
- ↑ "information technology (subscription required)", Oxford English Dictionary (2 ed.), Oxford University Press, 1989, http://dictionary.oed.com/, retrieved 20 November 2010
- ↑ ABET
- ↑ Isbell, Charles; Impagliazzo, John; Stein, Lynn; Proulx, Viera; Russ, Steve; Forbes, Jeffrey; Thomas, Richard; Fraser, Linda et al. (December 2009), (Re)Defining Computing Curricula by (Re)Defining Computing, Association for Computing Machinery, ACM, ISBN 978-1-60558-886-5
- ↑ ACM-SIGITE
- ↑ "Gartner Says Worldwide IT Services Revenue Declined 5.3 Percent in 2009", Gartner, http://www.gartner.com/it/page.jsp?id=1363713, retrieved 20 November 2010
- ↑ 7.0 7.1 "Nonofo ya maranyane a tsa lefatshe ka letlotlo,go itsese,le go bala maranyane", Martin Hilbert le Priscila López (2011), Science (journal), 332(6025), 60-65;go atamela koranta fa: martinhilbert.net/WorldInfoCapacity.html
Palo pele[baakanya | edit source]
- Adelman, C. (2000). A Parallel Post-secondary Universe: The Certification System in Information Technology . Washington, D.C.: U.S. Department of Education.
- Allen, T., and M.S. Morton, eds. 1994. Information Technology and the Corporation of the 1990s . New York: Oxford University Press.
- Shelly, Gary, Cashman, Thomas, Vermaat, Misty, and Walker, Tim. (1999). Discovering Computers 2000: Concepts for a Connected World . Cambridge, Massachusetts: Course Technology.
- Webster, Frank, and Robins, Kevin. (1986). Information Technology—A Luddite Analysis . Norwood, NJ: Ablex.
- The Global Information Technology Report 2008–2009, World Economic Forum and INSEAD, 2009, ISBN 978-92-95044-19-7, http://www.weforum.org/pdf/gitr/2009/gitr09fullreport.pdf
- Blais, Steven (December 2011). Business Analysis: Best Practices for Success. John Wiley & Sons. ISBN 1118076001.


text:
Botswana
Lefatshe la Botswana mo borwa jwa Aferika, ke lefatshe le le dikaganyeditsweng ke a mangwe, ka jalo ga le a bapa le lewatle. Pele ga le tsaya boipuso ka kgwedi ya Phalane e tlhola masome a mararo ka ngwaga wa sekete, makgolo a roba bongwe, masome a le marataro le metso e le merataro mo go mmamosadinyana le ne le bidiwa Bechuanaland. Lefatshe la Botswana le dikaganyeditswe ke la Aforika Borwa kwa borwa-botlhaba go fitlha kwa borwa bophirima, Namibia kwa bophirima, Zambia kwa bokone le Zimbabwe kwa bokone-botlhaba. Lefatshe le le bidiwa Botswana, le reelelwa ka banni ba lone eleng Batswana.
Pina ya setshaba ya Botswana ke fatshe leno la rona, e e tlhamilweng ke Rre K T Motsete.
Madi a a dirisiwang ko Botswana ke Pula.
Botswana ke lefatshe le le farologanyeng le mafatshe a mangwe mo Aferika. Morago ga puso ya ga Mmamosadinyana, Botswana o ne a tsaya boipuso ka di 30 tsa Lwetse 1966. Morago ga boipuso, lefatshe la Botswana le ne la dirisanya mmogo le puso ya Mmamosadinyana go itlhabolola. Babusi ba Botswana ka nako eo ba ne ba leka ka bojotlhe go ntsha Botswana mo tlaleng. Domokoraga e ne ya busa lefatshe le e eteletswe pele ke Seretse Khama, tautona wa ntlha wa Botswana.
Gompieno Botswana ke lengwe la mafatshe a a tlhabologang ka bofefo mo lefatsheng ka bophara. Le fa mafatshe a mangwe mo Aferika a bolawa ke tlala le matshwenyego jaaka dintwa le tsietso setshaba, Botswana e kgonne go fenya mmaba mo ebileng e leng sekai mo Aferika.
Contents
Melao ya lefatshe la Botswana[baakanya | edit source]
Molao wa Bogosi (Chieftainship Act, CAP 41:01- 1933) 1. Temana ya bobedi (section 2) ya molao o, yare: Merafe ke e e herang bobedi e e tholegileng e bua puo ya Setswana, eleng Bakgatla, Bangwato, Balete, Bakwena, Batawana, Barolong, Batlokwa le Bangwaketsi. Temana eo gape e boa ere: dikgosi ke tsa merafe e o fela, ebile lefatshe ke la yone merafe eo fela. 2. Se se raya gore merafe e mengwe e kgaphetswe kwa ntle, ga e tsewe ele merafe, mme ele meratshwana e e ka fa tlase ga merafe e e buang Setswana. Maikaelelo le maikemisetso a molao o, ke go nyeletsa merafe e e kgaphetsweng kwa ntle jaaka: Babirwa, Batswapong, Bakalaka, Bayeyi, Bambukushu, Basubiya, Basarwa, Baherero, Bambanderu, Bakgalagadi, Bakgothu, fela jalo. Puso e solofetse gore meratshwana e, e nyelele, e komediwe ke e buang Setswana. 3. Morafe ke batho, ka jalo fa puso e tsaya gore morafe mongwe gase morafe, o raya gore morafe o o gase batho. Batho badirilwe ke Modimo, ba na le teme le ngwao e e remeletseng mo lefatshing le ba tshelang mo go lone, jaaka dijo, dikago, diaparo le didirisiwa tsa bone[1].
Molao wa lefatshe (Tribal Territories Act, CAP 32:02 - 1933) 1. Molao o, o dirafatsa tlhaloso e e dirilweng mo molaong wa bogosi, o o tlhalosang gore lefatshe ke la bo mang. 2. Se molao wa lefatshe o se dirang ke go kgaola melolwane go supa gore lefatshe la Bangwato le tswa fa le felela fa , la Bakgatla, Balete, Batlokwa, Bakwena, Bangwaketsi, Batawana, Barolong fela jalo. Malao o, o raya gore merafe e e kgaphetsweng kwa ntle ga ena lefatshe. 3. Merero yotlhe ya tiriso ya lefatshe e mo maruding a merafe e e ferang bobedi. Merafe e mengwe go tsewa gore e komeditswe, e ka fa tase ga emengwe. Ka jalo ga ba na tshwanelo ya lefatshe ele merafe, fa ese fela ka bongwe ka bongwe. 4. Se se raya gore merafe e e kgaphetsweng kwa ntle ga e kake ya ngongorega ka lefatshe ele sethopha sa morafe. Ba ka ngongorega fela ka bongwe ka bongwe, ba ngongoregela dilo tse di tshwanang masimo, le lwapa a bone fela. Merafe e e buang Setswana yone, eka ngongorega ele morafe, ba ngongoregela lefatshe la bone ka kakaretso. 5. Sekai ke gore Basarwa, ga ba ka ke ba ngongorega ka lefatshe ele Basarwa, ba ka ngongorega fela fa ba tlhakane le Bangwaketse, ebile le bone ba ipitsa Bangwaketse[2].
Lenaneo la tiriso ya metsi mo Botswana[baakanya | edit source]
Lefatshe la Botswana le ntse le nosiwa metsi ke makalana a a farologaneng mo dingwageng tse di fetileng. Water Utilities Corporation e ntse e nosa ditoropo le ditoropo kgolo. Mo godimo ga moo, kompone e, e ntse e tshwaragane le Lephata la Metsi le Dikhansele tsa Dikgaolo ka bokete jwa metsi go abiwa le mafelo a mangwe a lefatshe leno. Maikaelelo a Lenaneo la go Dira Diphetogo mo Mhameng wa Metsi ke go baakanya ditsamaiso tse marara mme ka jalo go nne bonolo go isa metsi kwa bathong.Ke eng se se tlamileng gore go diragadiwe Lenaneo la Diphetogo tsa Mhama wa Metsi?Kanoko ya Lenaneo Legolo la Sechaba la Phatlalatso Metsi la 2005-2006, le ne la re go dirwe diphetogo tse dikgolo mo mhameng wa metsi, mme dingwe tsa tsone e le gore, go kgaoganngwe tsamaiso ya mhama wa metsi le makalana a mangwe a a thusang ka ditirelo. Morago ga dikanoko tse, ba ne ba gakolola gore Water Utilities Corporation e tseye tsamaiso yotlhe ya go nosa lefatshe leno[3].
Dipolotiki le puso ya Botswana[baakanya | edit source]
E sale lefatshe la Botswana le tsaya Boipuso ka ngwaga wa 1966,le tile le eteletswe pele ke Phutlhego ya Botswana Democratic Party e le mo bogompienong e ntseng e busa fela.Tautona wa lefatshe la Botswana ke Rre Seretse khama Ian Khama,yo o sa tswang go amoga maemo a mo go Rre Festus Mogae.Puso ya lefatshe la Botswana ke ya batho ka batho mme se se raya gore mongwe le mongwe o nale tshwanelo ya tlhopha phutlhego e a akanyang gore e ka mo tswa mosola mo tsamaisong ya lefatshe a phutlhologile[4].Go nale kagiso e e renang lefatshe ka bophara mme se se dire gore mafatshe ka bontsi a batle go itsalanya le rona.Batswana ka bontsi ke batho ba ba ratang go itse le gone go tlhaloganay ka mafatshe a sele,jalo se batka tirisanyo mmogo fa gare ga mafatshe.
Phemelo[baakanya | edit source]
Ka nako ya boipuso,lefatshe la Botswana le kile la bo le sena sesole se se netameng. E ne e le morago ga gore Masole a Rhodesian le a Aferika Borwa ba lwantshiwe ke mephato ya ZIPRA le MK[14] mme Botswana Defence Force (BDF) ya tlhamiwa ka ngwaga wa 1977[5]. Tautona e ne e le ene molaodi wa sesole gape a nale dithata tsa go ka etelela lefatshe gape. Sesole sa Botswana se nale maloko a ka tshwara selekanyo sa 12,000.
Go latela phetogo ya sepolotiki sa Aferika Borwa,Maitlamo a sesole sa Botswana ba ne ba itlama go sireletsa diphologolo tsa tlholego, go thusa batho ka nako ya fa ba wetswe ke dibetsa tsa tlholego , gape le gone go tlisa kagiso. Lefatshe la United States e sa tswa go nna lefatshe le le neng la thusa Botswana ka ditlhabololo le sone seole sa Botswana (BDF), mme bontsi jwa bone ba ne ba fiwa ithuthuntsho ke ba lefatshe la U.S. Ithuthuntsho e ke yone e e tswewang e le yone ya konokono mo Botswana[6].
Diteme tsa Botswana[baakanya | edit source]
Teme e e buiwang mo Botswana ke Setswana,ke sone se re ikgatsang ka sone go tswa mo mafatsheng a Africa e bile se golaganya merafe e farologanyeng go utlwana.Ka gore go nale merafe e e farologanyeng Botswana o nale diteme tse dingwe tse di buiwang ke yone merafe e jaaka:
Dipadi tse dingwe[baakanya | edit source]
- ↑ kamanakao.tripod.com/melao.pdf
- ↑ kamanakao.tripod.com/melao.pdf
- ↑ www.mmewr.gov.bw/downloads/download.php?dir
- ↑ http://en.wikipedia.org/wiki/Politics_of_Botswana
- ↑ http://en.wikipedia.org/wiki/Botswana_Defence_Force
- ↑ http://en.wikipedia.org/wiki/Botswana_Defence_Force


text:
Ramotswa
Ramotswa ke motse mogolo wa Balete. Motse yo o mo kgaolong ya Borwa Botlhaba mo Botswana, go bapa le molelwane wa Aferika Borwa le Botswana, ko borwa jwa toropo kgolo Gaborone. Motse wa Balete o sephara sa dikilometara di le masome a mararo go tswa mo toropo kgolo ya Botswana. Motse o, o na le dikgaolo di le nne, tse mo go tsone go agileng balete di akaretsang Mogobane, Otse, Taung le Gabane. Le fa setswana sere ga e ke e etelelwa ke manamagadi pele, Morafe wa Balete o eteletswe pele ke Kgosi Mosadi Seboko, kgosi ya bobedi go nna mosadi mo lefatsheng la Botswana.
Ditso tsa Balete[baakanya | edit source]
Morafe wa Balete o tlholega kwa Aferika Borwa mo kgaolong ya Kwazulu Natal ko gone baneng ba bua puo ya setebele. Morafe o o ne wa fudugela kwa Transvaal morago ga dipheretlhego tse di neng tsa nna teng kwa Kwazulu Natal ka dingwaga tsa 1876. Morafe wa Balete o iphitlhela jaana jaana o le fa Ramotswa gaufi le molelwane wa Aferika Borwa.Go tsweng ka dingwaga tsa 1805 go fitlha mo ngwageng wa 2013, Balete ba eteletswe pele ke dikgosi di le lesome le boraro, palo e e akaretsa dikgosi tsa borre di le lesome le bobedi le mme a le mongwe.
Balete ke morafe wa Mandebele a Transvall go tswa Thohoyandou. Ke morafe o farologaneng le Mandebele a neng a ya go nna kwa Rhodesia o gompieno a bidiwang Zimbabwe. Balete ba ne ba thibeletse kwa Polokwane le kwa Madikwe ko bogosi bo ne ba fetesediwang mo go Kgosi Tlase, Kgosi Maphalaole o ne a letlelela morwa rragwagwe o mosalang morago go tswara se tlhopha se segolo sa morafe wa Balete mme se sa baka gore a latlhegelwe ke bogosi. Dikgotla mo Ramotswa di akaretsa: kgotla ya Goontsa ba e leng babusi ba Mandebele a Transvall, kgotla ya Kgosing e bogosi bo neng ba fudugela ko go yone gotswa ko Goontsa, Kgotla ya Tshielong, Goonare, Goomoeng le Kgotla ya Gookobua. Balete ba ne ba reka moraka mme ba kopana le Batlokwa ka ngwaga wa 1929 go dira kampa ya dipoo. Moraka o ke one o ne wa dirisiwa go rua dipoo go godisa leruo la bone.
Motsana wa Taung o leng gaufi le Ramotswa o ne o dirisiwa ke Balete jaaka masimo go lema dijwalo, mo godimo ga moo motsana wa Taung o ne a dirisiwa e le maemelo a diterena kgotsa kotoisi go thusa banna baba neng ba bereka mo meepong ya Aferika Borwa go kgona go ya tirong le go boela gae. Maemelo a diterena kgotsa Kotoisi a ne a bidiwa Ramotswa Station mme gone go na le banna ba Barotsi ba berekela mo maemelong a. Banna ba Barotsi ba ne ba tserwe ko Bokone jwa Rhodesia o gompieno a bidiwang Zambia. Banna ba Barotsi ba ne ba bua sekgoa mme se sene se dira gore ba kgona go utlwana le go dirisanya le makgoa, se sene se ba neela maemo a kwa godimo go na le merafe e mengwe mo karolong ya Borwa jwa Aferika.
Dipego di bua gore malwapa a Balete ne ba batla banna ba Barotsi ba nyala bana ba bone ba basadi gore ba kgone go nna le sebaka kgotsa monyetla wa go ja dijo tsa sekgoa jaaka rice tse Barotsi ba neng ba dija. Barotsi ba ne ba nyala basadi ba Balete mme ba ikagela metsana mo Taung gautswane le maemelo a diterena a Balete. Metsana e neng ya Bopiwa ke Banna ba Barotsi ba ba nyetseng basadi ba Balete e ne ya gola mme ya feletsa e le bonno jwa sennela ruri, kgolo ya bonno e ne ya dira gore motse o fetolwe leina go o bitsa Taung. Leina la Taung le tserwe mo nokeng e fetisetsang metsi mo lefelo le go tswa kwa Mogobane. Ke leina le legologolo le le rayang noka, morafe wa Bazezuru o ne wa tswa Lobatse o ne wa ikgolaganya le morafe wa Barotsi moragonyana.
Otse: Balete ba ba neng ba tswa Aferika Borwa ba i le ba thibelela kwa Otse. Otse o ne a bidiwa Letsekela ka mabaka a motswedi wa metsi go tsweng mo lentsweng, go ne jaana go na le letamo gautshwane le sekolo se sebotlana. Otse ka tlholego e ne le moraka mme moragonyana a fetoga go nna maemelo a diterena. Lefelo le ne le tletse ka merafe e farologaneng e a karetsa Mandebele a Transvaal, Bahurutshe, Baherero, Bakaa, Batswapong le Baxhosa. Makgoa a ne a bitsa Otse bare Otsi. Ka fa tlase ga bogosi jwa ga Kgosi Baitlotli go ne go na le batho ba le bantsi thata mo kgotleng ya Ntlha ya godimo, se se ne sa pateletsa kgotla go sutisetswa kwa Ntlha ya tlase go thusa mo kgodisong ya motse le go thusa go o ketsa dipalo tsa dikgotla. Kgosi Maletenyane II o ne a tsaya bogosi mo go rragwe. Ngwana wa gagwe wa mosimane o ne a bitswa Israel kgotsa Tsoorre o ne a tsena mo bogosi morago ga gore rragwe a tlhokafale. Kgosi Israel o ne a berekela ko Aferika Borwa mme o ne a tsisiwa mo gae go tla go busa go simologa ka dingwaga tsa 1964 go ya ka 1999. Ngwana wa gagwe ebong Rre Ronald Tsetse o ne a tsaya bogosi go fitlhelela ka ngwaga wa 2005 fa a tlhokafala. Ka ngwaga wa 2006, morwarragwe Ronald Tsetse e bong Mothusi Tsetse o ne a tsaya bogosi. Kgotla e kgolwane e bitswa gotwe Maletenyane mme go na le dikgotlana di le supa.


text:
(This page's format needs to be
Noka ya Okavango ke noka ee mo borwa bophirima jwa Aferika. Ke noka ya bone ee tona mo bogareng jwa borwa botlhaba jwa Aferika, e elelela kwa borwa botlhaba 1,600 km (990 mi). E simolola moAngola, kwa e itsegeng e le noka ya Cubango. Fa pejana mo borwa e aga bontlha bongwe jwa molelwane wa
Pele fa e tsena mo Botswana, noka e wela selekalekanyo sa 4 m, go kgabaganya selekanyo sa dikhilomethara di le 1.2 tsa bophara jwa noka, mo maphothophothong aa latelanag a Popa, a bonala fa noka e nale selekanyo sa metsi se se kwa tlase, jaaka noko ya komelelo.[1]
Go ntshetsa ntlheng ya moteng ga beisene, makgobokgobo ga a na kgwelo kwa lewatleng. Mo boemong jwa se, e kgwela kwa morageng wa sekaka sa Kalahari, se itsege ka leina la makgobokgobo a Okavango kgotsa Okavango Alluvial Fan. Ka paka ya pula e elelela kwa nokeng ya Boteti mme e re morago e tselegele kwa lefelong la Makgadikgadi le le rotloetsang kgolo ya lefelo ka paka ya dipula la makgobokgobo kwa lesome la makgolokgolo a dinonyane tsa Flamingo di kgobokanelang teng ka paka ya selemo.[2] Bontlha bongwe jwa go elela ga yone bo tlatsa lekadiba la Ngami. Go itsege ka dilo tsa tlholego, noka ya Okavango e nale lefolo la diphologolo la Moremi.
Mafatshe a Namibia le Botswana a nale tlwaelo ya leuba mme gape ka ditlamorago tse, go ntse go nale matshwenyego ka ga dikgotlhang tse di ka tlhagogang ka go dirisiwa ga metsi a noka. Namibia e agile motswedi wa metsi, wa selekanyo sa boleele jwa dikhilomethara tse makgolo a mararo,gape e ntshitse kgang ya go simolotse khutlola ya go aga kakana ee tsamaisang metsi ya boleele jwa selekanyo sa dikhilometha tse di makgolo a mabedi le masome a matlhano ee isang metsi go tswa nokeng go ya Namibia go fokotsa leuba.
Botswana, le fa go ntse jalo o dirisa makgobokgobo a Okavango go ngoka bajanala gammogo le go a dirisa e le motswedi wa metsi. Lephata la Water Affairs mo Botswana le tlhalositse gore 97% ya metsi e latlhega ka ntata ya kaologo, ka jalo lefatshe ga le kake la kgone go ka latlhegelwa ke bontlha bongwe jwa metsi.
Namibia, ka jalo, e tlhalositse gore e tla goga sepatlo sa metsi aa mo nokeng, gape le lebaganye le metsi aa elelang mo lefatsheng la bone. Go itebaganya le dikgang tsa go nna jalo,ka ngwaga wa 1994 Angola, Namibia le Botswana a dumalane ka mokwalo wa go simolodisa lekalana la Permanent Okavango River Basin Water Commission (OKACOM), go tlisa dikgakololo mo mafatsheng ka boraro ka ga ditsela tse di botoka tsa go dirisa didirisiwa tsa noka ya Okavango ka manontlhotlho.


text:
Thanolo ya epic ka Setswana
epic
letlhaodi
1maboko/dipolelo tsa ditso tsa botlhokwa, tse di tsereng lebaka, di le matswakabele,
The Canaanite myths and epic tales involving gods are mentioned in clay tablets excavated in Northern Syria
Masaitseweng le dipolelo tsa ditiragalo tsa botlhokwa mo ditsong tsa batho ba lefatshe la Kanana, tse di tsereng lebaka le le leele, di le matswakabele, di amana le medimo; di umakiwa mo mekwalong e e mo dipapetlaneng tsa letsopa tse di epolotsweng kwa Bokone ba lefatshe la Syria.


text:
Dipsy Selolwane
Diphetogo ("Dipsy") Selolwane (o tshotswe ka Hirikgong ale malatsi a masome mabedi le bosupa mo ngwageng ya Sekete le makgolo a robabongwe le masome a supa le metso e robabobedi (January 27, 1978) mo toropong ya Gaborone, Botswana. Ke mongwe wa batshameki ba setlhopha sa setshaba sa lefatshe la Botswana football (soccer). O tshamekile ele mo magare a lebala ele motlhasedi (forward striker).
O simolotse a tshamekela setlhopha sa Gaborone United mo liking ya Lefatshe la Botswana morago ga go tshamekela setlhopha sa mmadikolo ko St. Louis University ko a neng a dira dithuto tsa gagwe tse dikgolo teng mo ngwageng wa 2001, Selolwane one a bewa mo maemong a masome a mararo le bobedi (32) mo 2002 MLS Superdraft ke ba Chicago Fire. Diphetogo ene yare moragonyana a rekisediwa setlhopha sa Real Salt Lake morago ga setlha sa 2004 MLS mme a seka a ntsha maduo a a neng a solofetswe mme a boelwa ko setlhopheng sa gagwe sa St. Louis University mo setlheng sa 2005 ko a ileng a dira a nosa nno tse tharo.
Morago ga go fetsa dithuto tsa gagwe, one a boela mo Aforika, pele one a ya Botswana pele a tlolelwa molelwane ko Aforika Borwa. Osimolotse a tshamekele setlhopha sa Santos mo liking ya Aforika Borwa, moragonyana a ya go tshamekela Jomo Cosmos, mo a neng a seka a dira sentle. A tswelela ya go tshamekela Ezenkosi mo setlheng sa 2007/2008, mo a ileng a tshameka metshameko ele mebedi fela pele a ya ko Ajax Cape Town mo tshimologong ya ngwaga wa 2008. O simolotse go tshameka a tsabakela ko Ajax, ko a ileng a tshameka maemo a magare. O ile setlhopheng sa Supersport United mo kgweding ya Phukwi 2010.
Diphetogo Selolwane ke motshameki yo o tlotlegang wa setlhopha sa setshaba Lefatshe la Botswana.
EXTERNAL LINKS[baakanya | edit source]
- Career history at National Football Teams
- Hail 'Dipsy' Selolwane - The Botswana Gazette


text:
adjective
1angryfierce‘Dintša tsa gagwê di bogale fêla thata’ — His dogs are very fierce
- bosilo kgotsa go nna le mokgwa wa go ômana thata
2sharp‘O na le thipa e e bogale thata’ — He has a very sharp knife
- fa sengwe se loetsegile se kgôna go sega kgotsa go tlhaba jaaka thipa
3strong‘Monkô wa motsoko o bogale thata mo go nna’ — The smell of tobacco is too strong for me
- go bela thata kgotsa go lowa ga sengwe se se jewang,kgotsa se gogwa jaaka motsoko kgotsa bojalwa
noun (class 14)
1blade‘O se ka wa tshwara thipa ka fa bogaleng’ — Don't hold the knife by its blade
- ntlha e e segang ya sedirisiwa
2temper‘Bogale jwa gagwê bo a tshosa’ — Her temper is frightening
- maikutlô a tšhakgalô


text:
ANC e Latlhile Seaparwelwa Khemo Sa Sone! Ba Bolaile Babereki!
Bathapi le boradipolitiki ba molato! Ba tshwanetse go emisa mapodisi go dira dilo tse di sa siamang.
Molaotheo o tshepisitse ditokelo tsa dipolotiki le tekatekano. Go a bonagala gore boradipolotiki le bathapi ba dira ka mo ba ratang ka teng. Ba tshameka ka batho. Seo se bonagetse ka nako eo mapodisi a bolaileng badiri bao ba neng ba dirile ditshupetso kwa moepong wa Lonmin Marikana.
ANC E LATLHILE SEAPARWELWA KHEMO SA SONE! BA BOLAILE BABEREKI!
Bathapi le boradipolitiki ba molato! Ba tshwanetse go emisa mapodisi go dira dilo tse di sa siamang.>
Ga gona molao, ga gona Kigali. Ga go na Zuma, ga go na Malema, ga go na LONMIN!
Molaotheo o tshepisitse ditokelo tsa dipolotiki le tekatekano. Go a bonagala gore boradipolotiki le bathapi ba dira ka mo ba ratang ka teng. Ba tshameka ka batho. Seo se bonagetse ka nako eo mapodisi a bolaileng badiri bao ba neng ba dirile ditshupetso kwa moepong wa Lonmin Marikana.
DITOKELO TSA GA MANG?
Batho re tshwanetse go bona bonnete: mokgatlo wa ANC le bathapi ba laola:
Thulaganyo ena, e thusa batho ba ba humileng le ba bonatla go nna bonatla thata : batho ba ba berekang le ba bahumanege ba boga. Garena tshireletso, o a bereka mme ga o tshele sentle , ditlhwatlhwa tsa dijo di ya godimo.Motlakase wa ga Eskom o a tura! Re tshwaneste go duela? Ka eng? Mme ga re kena ntwa e kgolo, re a thuntsiwa.
ANC/MMUSO+BATHAPI/DIGOLAGANYE
Mmuso o dirisa mapodisi go betsa batho ba gwanta bantsha ditletlebo tsa bona. Ke ditokela tsa rona re tshela motshotlegong jaanong relwa kgathanong le mmuso le borakgwebo (Lonmin).
Re a didimantswa ka marumo.
Ntlha re sa dumalane kontle ga pelaelo le ditiro tsa babereki ko Marikana, re nna fela re eme nokeng batlhoki le babereki ba ba kobo dikhutswane kgatlhanong le mmuso.
ANCYL = ANC = POLAO YA MARIKANA
ANC ba re batla fetola dilo tse di diragalang. Ka gore go ne go na le dingongorego ka di puso tsa National Party (NP). NP e ne e bolaile babereki. Jannong, ANC le bone ba bolaile ba bereki. ANCYL ba ne ba sa tshwanela go sekisa mapodisi go bolaya batho (bona statement 17August 2012).
Malema le babereki ba ba lelekweling ko ANCYL ba batla go dirisa dintlha tse, go boela ko ANC-go huma le go bua maka. Mme, diatla tsa ANC di na le madi.
Gompieno le ga nako e setse e fetile, babereki ba ANCYL ba batla tjhelete mme ga ba batle batho ba ne le kgololosego.
BOJANOSI? GARE BO BATLE
“Capitalism” ke mokgwa o gatellang le go dirisa botlhaswa mo bathong ba bantsho, “Coloureds” le “Indians” ba ba dirang, ba gatelelwa ka lefa la mmuso wa kgatelelo (apartheid) ke mapodisa le bathapi malatsi otlhe.
(Makgowa ba ba dirang le bona ba gatelelwa).
PUSO YA BABEREKI E SENG YA MMUSO
ANCYL e dirisa dipolao tsa kwa Marikana go ANC e dire puso e mo tlase ga mmuso. Mme Marikana e bontsha bonnete ba mmuso, ga gore sepe gore ke lekoko lefe: mapodisa a bloya go thusa batho ba ba humileng.
Taola ya babereki ga e reye gore go buse bathapi le bo rapolitiki e raya gore go buse batho.
MAPODISE GA BA KA KE BA FETOGA
Tiro ya mapodisi ke go gatelela le go didimalatsa babereki le bahumanege. Bothata bo ka se lokisiwe ke (dikomisinare) jaaka batho ba akanya.
Botsa losika la ga Andries Tatane. Ditlhopo di kase fetole sepe. Gopola: Sharpeville 1960, Soweto 1976, Uitenhage 1985, Michael Makabane ka 2000, babereki ba SAMWU ka2009, Andries Tatane ka 2011… Marikana ka mgwaga wa 2012. Batho ba le masomepedi tlhano ba bolailwe ka ngwana wa 2000 pele ga Marikana.
MATLA A BATHO ESENG DITLHOPO LE MEKGATLO YA DIPOLOTIKI
Lebelela kwa Marikana. Ditlhopo ga di fetole sepe.
Go tsena mmuso le dipolitiki ga se go fetola dilo. Go tlhopa motho o mongwe mo boemong ba ga Jacob Zuma gase phetogo.
Go tlhopa mokgatlo o montŝha wa dipolitiki - le wa “molema” le wa “babereki” ga go thuse.
LEKGOTLA LA BABEREKI: TSOGANG
Makgotla a Marikana le NUM le AMCU di wetse mo lerabeng la borapolitiki le bathapi. Ba ne ba lwana mme ba ne ba tshwanetse go lwa le sera. Kopano ke matla: ga go a tshwanela go kgaogana re laolwa. Babereki ba mo lefatsheng kopanang!Dinaga le merafe kopanang!
Emisa kgolagano! COSATU ga e tshwanetse go dira le ANC.
ANARCHISM = GO IPUSA GA BATHO = COUNTERPOWER
Ke nako ya gore re fetole tsamaiso ya bathapi/mmuso ka puso ya batho. Se, seraya gore re batla babereki/baagi ba buse gotswa kwa tlase go ya kwa godimo. Re batla tokologo ya ba bereki ba ba ipusang le baagi. Ga re se batla puso e e re thunsta jaaka dintja re batla go ipusa.
THARABOLLO: KGOLOLOSEGO YA BATHO!
RE YA LETLHOKA: SE VONTENG KOPANANG A RE TSHWARAGANENG!
Fa o dumelana le dikakanyo kgotsa o batla go itse ka anarchism: nomoro ya mogala ke: 072 399 0912 kgotsa zacf@riseup.net
Ethagiswa ke: Tokologo Anarchist Collective, Zabalaza Anarchist Communist Front le Inkululeko Wits Anarchist Collective.
This page can be viewed inEnglish Italiano Deutsch


text:
Motse wa Serule
Serule ke motse o o mo kgaolong ya legare mo Botswana. Serule, o nale seemo sa loapi sa selekanyo sa -21.95 (21° 56' 60 S) gape le sa 27.3 (27° 18' 0 E), ke motse o o mo mebilen, fa thoko ga tsela, kgotsa fa thoko ga seporo sa terena. Motse o o bonwa fa tlhoko ga tsela ya Francistown le Palapye, gape ke motse yo o botlhokwa o o kopanyang diporo tse di tswelang kwa bokone jwa toropong ya Francistown, le borwa jwa motse wa Palapye gape le mo botlhaba jwa toropo ya moepo ya Selebi-Phikwe, e e dikhilomethara tse di masome a bosupa le bobedi go tswa kwa Palapye go ya fela kwa godimo mo tseleng e e yang bokone jwa tsela ya A1, dikhilomethara tse di masome a boferabobedi le bobedi go ya Francistown mo borwa jwa tsela ya A1 gape le dikhilomethara tse di masome a borataro mo bophirima jwa toropo ya Selibe Phikwe go ya kwa makopanelong a tsela.. O bonwa thata mo dikhilometharang tse di makgolo a mararo le masome a mane mo botlhaba selekanyo sa seemo sa loapi sa (90°) gongwe e ka nna bogare jwa lefatshe la Botswana gape le dikhilomethara tse di makgolo a mararo,masome a boraro le bobedi mo seemong sa loapi sa selekanyo sa mo bokone jwa (26°) toropokgolo Gaborone.
Contents
Dipalo tsa batho[baakanya | edit source]
Palo tsa batho go ya ka palo batho ya ngwaga wa 2001 e ne e le 2,268 gape e akanyediwa go fetla selekanyo sa 3000 mo bofelong jwa ngwaga wa 2011. Banni ba motse wa Serule ba akaretsa Bangwato, Bakwena, Batalaote, Bakalanga, Bahurutshe gape le dikgotlana tse di leng teng ke tsa Borotsi, Mokwena, Botalaote, Basimaneng le Leupane. Lefelo le ka nna selekanyo sa dikhilomethara tse di makgolo la Serule le nale palo ya batho ba ka nna 1515 (0.000015 motho a le mongwe a tsaya ntlha ngwe a lefatshe) gape le go tsholetsega ga lefatshe ga selekanyo sa makgolo a boferabongwe,boferabongwe le boraro mo lefatsheng.
Dipolotiki le Puso[baakanya | edit source]
Kgosi ya motse ke Kgosi Oletile Modise, Motalaote yo o tsereng bogosi ka ngwaga wa 2001 go tsweng mo go kgosi Tau Lesego. Oletile Modiseke morwa Kgosi Gabana yo o simolotseng motse . Kgosi Modise o thusiwa ke Kgosi Mmese. Banni ba Serule ba eteletswe pele ke phuthego ya Botswana Democratic Party. Boleng teng jwa phuthego ya Botswana National Front mo motseng bo ne jwa nyelela se se latedisa tshimololo ya bolengteng jwa phuthego ya Botswana Congress Party e e tswelelang e le yone e e itesang borathana le fa e sena tatedi e e tseneletseng.
Mokhanselara wa Serule ke Seno Fani Mokhondo yo o ka fa tlase ga phuthego ya Botswana Democratic Party. Mokhanselara Seno Fane Mokhondoke leloko la Presidential Certificate of Honour ka ngwaga wa 2006. Presidential Certificate of Honour e tlhalosiwa e le “setlankana se se abelwang motho go bo a berekile ka lobaka gape a le boikanyego mo lefatsheng la Botswana.” Tona wa lefatshe mo bogompienong wa Tshireletso,kagiso le tlhokgamo ke ene moemedi wa motse kwa khuduthamageng wa kgaolo ya Serowe bokone botlhaba,yo o ka fa tlase ga phuthego e e busang. Badirela molao ba ba ntseng ba emetse Serule ba akaretsa tautona Festus Gontebanye Mogae gape le Lephimotswe Boyce Sebetlela yo kileng a bo e le tona kwa khuduthamageng.
Ditlhabololo tsa Dikago[baakanya | edit source]
Le fa Serule e le motse yo o nang le dipalo tsa batho ba ba palo e e tsenang mo seatleng,mo nakong e e fitileng go nnile le ditlhabololo tsa dikago. Dikago tsa mantlo di fa bosupi ka mefutla ya dikago tsa tsone tse di tlhabologileng. Bontsi jwa ditirelo tse di ka bonwang mo Botswana gape le mo ditoropong di ka bonwa gape le kwa motseng wa Serule. Ke nngwe ya dikgaolo tse di mo maemong a lesome mo go laoleng ga sepodise sa Botswana mo Serule. Gape mo motseng go nale sekolo sa Little Tomy Day Care Centre, Serule Primary School, Bonwatlou Junior School,kokelwana ya Serule, le poso. Bonno jwa one jo bo rileng fa tlhoko ga tsela ya A1bo bakile tshimolodiso ya lefelo le go kalwang bokete jwa dikoloi tsa megobagoba gape le dikolo tse dingwe tse ditona tse di simolotsweng ka ngwaga wa 2000. Motse o o akola tsela e e dikhilometharanyana e e mo motseng. Gape le e e leng teng kwa difikantsweng tsa Majoje, tse di bonwang kwa dithabeng tsa Majoje tse o kareng lefelo la peeletso la ditso la motse.
Itsholelo[baakanya | edit source]
Banni ba motse wa Serule bontsi ba bone ke balimi ka jalo ba ikaegile thata ka temo thuo agriculture le fa go ntse go nale palonyana ya batho ba ba ikaegileng ka mebereko mo motseng le kwa ditoropong tse di mabapi. Bontsi ba bone ke balemi barui ba ba direlang go jesa malwapa a bone. Ba nale dikgomo kwa merakeng ya Makgorwane, Libu, Xomexhwa, le Seokane. Majoje ke lone lefatshe le ba lemelang kwa go lone le tsaya thobo ya bone.
O ka tsibogela[baakanya | edit source]
- Boemelo jwa terena mo Botswana
Dipadi tse dingwe.[baakanya | edit source]
Dikgoge tsa kwa ntle[baakanya | edit source]
Coordinates: 21°55′24″S 27°19′15″E / 21.92333°S 27.32083°E


text:
Stories
Dinaane di simolotse jang
Bogologolo tala, mosadi o ne a nna le balelapa la gagwe mo motseng mo Bogosing jwa Zululand. Ka Latshipi lengwe le lengwe balelapa ba ne ba ya kwa lewatleng le legolo. Bana ba ne ba epa mo mošaweng le go tshamekela mo makhubung. Mosadi o ne a apaya dijo mo molelong fa monna wa gagwe a ne a batla dikgong tse di kgwilweng ke lewatle gore a betle dilo tse di ntle: dinonyane, batho le mefuta yotlhe ya diphologolo.
Mo gare ga beke balelapa botlhe ba ne ba dira ka natla mme mo maitseboeng ba ne ba nna go dikologa molelo. Go ne go le lefifi thata gore ba ka dira kgotsa ba ka tshameka kgotsa ba ka betla e bile go ne go le phakela gore ba ka ya go robala. Mme ke ka yone nako e bana ba neng ba kopa mme wa bone gore a ba tlhabele dinaane.
“Mme,” ba ne ba kopa,“re batla dinaane. Tsweetswee re tseele naane e le nngwe tlhe.”
Mme le fa a lekile ka bojotlhe go akanya ka kgang, o ne a sa kgone go e nagana. Ena le fa e le monna wa gagwe ba ne ba sena dinaane dipe tse ba ka di tsayang.
Ka letsatsi lengwe, mosadi o ne a tsaya tshwetso ya go kopa baagisanyi thuso.
“A lo na le dinaane?” o ne a ba botsa.
“Nnyaa,” ba ne ba tshikinya ditlhogo tsa bona, “ga re na tsona.”
Go ne go se na dinaane. Go ne go se na ditoro … e bile go ne go se na dikanelo tsa malepa.
Monna wa gagwe o ne a tshitsinya, “Mogatsaka, ke nagana gore o tshwanetse go senka dinaane. Ke tla sala ke tlhokomela bana ba rona le ntlo. Senka dinaane dingwe mme o tle le tsona.”
Ke fa mosadi a atla balelapa la gagwe go ba dumedisa mme a tsamaya. O ne a tsaya tshwetso ya go kopa sebopiwa sengwe le sengwe se a kopanang le sona fa se se na naane e se ka mo e aroganelang. Phologolo ya ntlha e a kopaneng le yona e ne e le mmutla. O ne a tlolatlola ka maoto a magolo.
“Mmutla!” o ne a bitsa. “A o na le dinaane?”
“Dinaane?” go ne ga botsa Mmutla. “Ee, ke na le makgolo, dikete, nnyaa … dimilione tsa tsona.”
“Mmutla, tsweetswee mphe dinaane dingwe gore ke kgone go itumedisa bana ba me.”
“Hmmm…” ga bua Mmutla. “Ga ke na nako. Le gone … dinaane go le motshegare jaana? …Nnyaa!” Mme tloli, tloli, tloli a tswa a tsamaya.
Moragonyana o ne a bona morubisi. Fa a mo kopa dinaane o ne a tshikinya diphuka tsa gagwe ka go tenega.
“E le …gore … o mang o ntsosang ke robetse? Ga ke na dinaane. Tsamaya o ye kwa go ntsu e kgolo ya ditlhapi. Ke ena yo tsogileng mo gare ga letsatsi. Mmotse.”
Ke fa mosadi a tsamaela kwa ntlheng ya molomo wa Noka ya Tugela koo ntsu ya ditlhapi e neng e tsoma teng. Fa a mmona o ne a mmitsa ka leina la gagwe.
Ntsu e kgolo ya ditlhapi e ne ya bua le ena ka mabetwaepelo. “Ko-ko-ko-ko!Ke goreng o ntshwenya fa ke tsoma?”
“Ao, Ntsu ya Ditlhapi e e botlhale,” go ne ga bua mosadi, “Ke senkana le dinaane. A o a itse gore nka di bona kae?”
“Ee,” ga bua Ntsu ya Ditlhapi, “Ke a itse gore o ka thusiwa ke bomang. Ya kwa matlapa a kopanang le lewatle. Ema teng mme o bitse kgarubane e kgolo.”
Mosadi o ne a mo leboga mme a ya kwa tlasenyana ga lewatle. O biditse kgarubane e kgolo gabedi fela mme ke fa a tlhagelela mo metsing a a gasaganya.
“O seke wa boifa,” ga bua Kgarubane. “Itshwarelele ka kgopana ya me. Ke tla go isa kwa bathong ba lewatle ba ba itseng dilo tsotlhe le dinaane tsotlhe.”
Ba ne ba ya kwa tlase, tlase, tlase ga lewatle, go fitlha kwa botengteng, ka tlhamalalo go kgosi le mmakgosi ba lewatle.
“Jaanong yo ke mang?” ga botsa kgosi.
“Yo ke mosadi yo o tswang kwa mafatsheng a a omileng kwa godimo ga metsi a rona,” go ne ga sebaseba mmakgosi.
“Ke eng se o se batlang, mosadi wa kwa mafatsheng a a omileng?” ga botsa mmakgosi.
“Dinaane, Motlotlegi. A o na le tse nka di isang kwa go bagaetsho?”
“Re na le tsona,” ga bua mmakgosi. “Fela a o na le sengwe se o ka ananyang dinaane tse ka sona?”
“Le ka batla eng?” ga botsa mosadi.
Kgosi le mmakgosi ba ne ba nyenya. “Re ka se kgone go tlhatlogela kwa mafatsheng a gago a a omileng. Re batla go bona gore go ntse jang. Re tlisetse sengwe go re bontsha gore go na le diphologolo le batho ba mofuta ofe.”
“Ke tla dira jalo,” ga bua mosadi.
Kgarubane e kgolo e ne ya mmusetsa kwa lefatsheng le legolo mme a leta fa mosadi a itlhaganela kwa gae go bolelela monna wa gagwe tsotlhe.
“Ehe,” a bua a itumetse. “Ke na le ditsheto tse dintsi tsa diphologolo, tsa dinonyane le tsa batho. O ka nna wa di tsaya tsotlhe.”
Ka bonako mosadi o ne a boela kwa lobopong a tshwere mokoa wa ditsheto. Kgarubane e ne ya kodumela gape mme ya mo isa le tsone kwa tlase, tlase, tlase.
Fa kgosi le mmakgosi ba bona ditsheto, ba ne ba itumetse thata mme ba ne ba mo fa kgopana e ntle.
“Re le neela mpho ya dinaane, wena le bagaeno. Nako nngwe le nngwe fa o batla naane, baya selo se mo tsebeng ya gago mme o reetse,” ba bua jalo.
“Fela gakologelwa se,” kgosi e ne ya mo sebela mo tsebeng ya gagwe, “naane ya gago ya ntlha e simolotse ka loeto lwa gago la go tla kwano.”
Fa kwa bofelong mosadi a boela kwa lobopong, monna wa gagwe, bana ba gagwe, le batho botlhe ba motse ba ne ba letile. Ba ne ba dirile molelo o mogolo thata o o neng o thanya le go thwanya mo lefifing.
“Jaanong,” ba ne ba mmitsa, “re tlhabele naane. Re tseele naane!”
Mosadi o ne a nyenya. O ne a tsholetsa kgopana mme a re, “Ee … Nal’ibali… Naane ke e. Ssshhh. Jaanong reetsang.”
Mme ke ka moo naane ya ntlha e neng ya anegiwa ka teng.
Morago mosadi o ne a baya kgopana mo tsebeng ya gagwe mme a anela dinaane tse dintsintsi. Mme fa e le gore e ke naane ya gagwe ya ntlha e o e utlwileng, gakologelwa, go na le tse dintsi, ntsi tse di latelang.


text:
Domkrag e lebogela tlhopho
Mopalamente wa kgaolo ya Molepolole bokone e bile e le mothusa tona wa botsogo Rre Gaotlhaetse Matlhabaphiri o kopile maloko a phathi e e busang ya Botswana Democratic Party go itsosolosa, go tsosolosa dikomiti mmogo le go okela maloko a masha mo phathing.
Rre Matlhabaphiri o ne a bua bosheng jaaka a ne a le sebui segolo mo moletlong wa go ipelela phenyo ya ditlhopho ga mokhanselara wa Botlhapatlou e le wa phathi ya BDP, Rre Lefoko Kegopotswe kwa motseng oo.
A re go okelwe maloko a masha mo BDP mmogo le gone go itsosolosa go netefatsa gore mo ditlhophong tse di tlang tsa ngwaga wa 2014, puso e boela gape mo diatleng tsa ga Domkraga e e tsweletseng ka go itshupa fa e na le bokgoni le boikarabelo jwa go tswelela e direla Batswana.
A re Batswana ba tshwanetse ba lemoga fa diphathi tsa kganetso di tlhaela bokgoni jwa go busa ka jaana di tshabelelwa ke go thubega bobe, ka jalo seo se supa fa go ise go nne le phathi epe e e ka bapang le BDP ka go busa.
Rre Matlhabaphiri o tlhalositse fa BDP e itse ka botlalo ka dikgwetlho tse di lebaneng tshaba ya lefatshe leno, mme ke sone se e sa ntseng e kgona go itataisa mme gape e tsweletse ka go tlhamela Batswana mananeo a go ka intsha mo lehumeng.
Mongwe wa maloko a BDP mo kgaolong Rre Keimetswe Keokopile o galaleditse mokhanselara Kegopotswe a bolela fa a ba leretse mananeo a tshwana le la SHHA, a ba neng ba ntse ba a utlwalela fela kwa metseng e sele ga mmogo le gone go ba rotloetsa go a tsenelela.
A re ditiro tsa gagwe di a bonala fa e sale a tsaya kgaolo, mme e bile o diragaditse ditsholofetso tsa gagwe, ka jalo a kopa batlhophi ba kgaolo eo go ya go tswelela ba mo tlhopha le mo ditlhophong tse di tlang go ya go tswelela a ba direla.
E ne ya re kwa bofelong ga amogelwa maloko a robabongwe go tswa kwa phathing ya Botswana National Front. ENDS
- Mopalamente o leboga banni
- Seemo sa borukutlhi gase itumedise
- Legal Aid e thusa ba itsholelo tlase
- Seemo sa ditsela se a tlhobaetsa
- Kgosi o batla sekolo sa diatla


text:
BATSADI
Tshedimosetso e e yang kwa batsading
Re go lebogela go bo o rometse morwao kgotsa morwadio go tla go bapala thuto e e kwa godimo mo YBB. Tlhopho e o e dirileng fano ya yunibesiti ke e e botlhale, mme o tla lemoga seno fa o ela tlhoko kgatelopele ya gagwe mo dingwageng tsa di tlang. Lebaka la seno ke gore YBB e itiretse leina le le ntle la go tlhagisa baalogi ba maemo a a kwa godimo ba ba siametseng go simolola mekgele ya tiro e e tla ba tlisetsang katlego, e e tla dirang gore ba solegele batho mo sethabeng molemo, le go tshela botshelo jo bo itekanetseng jo bo nang le boikaelelo.
Re leba batsadi ba baithuti ba rona jaaka badirisani-mmogo le rona ba ba botlhokwa mo go thuseng baithuti go tlwaologa tikologo ya sekolo le go tlwaela tikologo ya yunibesiti kwa ntle ga bothata bope, le gore ba sole molemo bontsi jwa ditshono tsa go ithuta tse re tlileng go ba naya tsone.


text:
Dijo
Dijo ke sengwe le sengwe se se jewang go tsenya dikotla mo mmeleng. Dijo di tswa mo dimeleng kgotsa mo diphologolong, mme di na le dikotla tse di botlhokwa jaaka mafura, di porotheini, di vithamini le di minerale. Sejo se jewa ke setshidi mme se tsene mo dikarolong tsa mmele go tlisa maatla le go tlisa kgolo ya mmele.
Bogologolo batho ba ne ba bona dijo ka mefuta e le pedi: go tsoma, go bapala le go lema. Gompieno bontsi jwa dijo tse di tlhokwang ke batho mo lefatsheng di dirwa mo madirelong a dijo.
Pabalesego ya dijo le go bona gore dijo di nna teng go lebeletswe thata ke makalana a tshwana le International Association for Food Protection, World Resources Institute, World Food Programme , Food and Agriculture Organisation le International Food Information Council. Makalana a a itebaganya le dikgang tsa tswelelopele, phetogo ya loapi, tsa tshomarelo dikotla, kgolo ya dipalo tsa batho, kgokelo ya metsi le go bona dijo.
Go bona dijo ke tshwanelo ya motho mongwejaaka ha go kailwe mo International Convenant on Economic, Social and Cultural rights (ICESCR) go lemogwa gore motho mongwe le mongwe o na le tshwanelo ya botshelo jo bo lolameng, go akaretsa dijo tse di lekaneng le go tlhoka go bolawa ke tlala.
Metswedi ya dijo[baakanya | edit source]
Dijo ka bontsi di tswa mo dimeleng. Tse dingwe di tswa ka tlhamalalo mo dimeleng mme le diphologolo ke dijo ka gore di godisiwa ka go jesiwa dijo tse di tswang mo dimeleng. Dijo tsa losika loo mabele ke tsone gantsi e leng tse di jewang thatamme e bile di fang maatla lefatshe ka bophara go feta dijo tse dingwe tse di jetsweng. Mmidi, korong le raese ka mefuta yotlhe ya tsone di balelwa go masome a ferabobedi le bosupa mo lekgolongla dijo tse di tswang mo dimeleng mo lefatsheng. Bontsi jwa losika loo mabele le le lemiwang le jesiwa diruiwa.
Dijo dingwe tse di sa tsweng mo diruiweng le mo dimeleng di akaretsa maboa. Go dirisiwa megare mengwe mme e bedisiwe le dijo tse di nang le setlhokwana sa asenejaaka borotho jo bo tsentswentsweng sebidiso, bojalwa, chesi le kombucha le madila a a tswakilweng. Mofuta o mongwe o akaretsa semela metsing se se tala jaaka sepirulina. Go na le dijo tse dingwe tse di tshwanang le matswai sebidiso sa borotho le cream of tartar a a dirisiwang go babalela dijo gore si seka tsa senyega.


text:
Motse wa Pandamatenga
Pandamatenga ke motse o mo kgaolong ya Bokone-bophirima jwa, Botswana. Motse o o gaufi le molelwane wa Zimbabwe, lefelo la molelwane o le itsewe ka leina la Pandamatenga.
Kgwebo ya tsa temo-thuo e dirwa thata mo masimong a dikaganyeditseng motse wa Pandamatenga, kwa go tlhagileng metlhale e mecha ya didirisiwa tsa temo thuo go tsweng Australia tse di tokafaditseng seemo sa tsa temo thuo.[1] Palo batho kwa Pandamatenga ka ngwaga wa 2001 e ne le 1545.[2]
Contents
Banni ba kopiwa go nna le seabe mo ditlhabololong[baakanya | edit source]
Mothusa tona wa lephata la dikgaolo Rre Maxwell Motowane o kopile banni ba motse wa Pandamatenga go nna le seabe mo ditlhabololong tsa motse wa bone.Mo phuthegong ya kgotla kwa motseng oo bosheng, Rre Motowane o kopile banni ba motse oo gore ba bope makgotlana a ka one ba ka thusang puso go tlhabolola motse ya bone.A re komiti ya ditlhabololo tsa motse e le nosi ga e ka ke ya kgona go tlhabolola motse e le yosi ntswa go na le methale mengwe e ba ka e dirisang go bopagana ba tlhabolola motse.O ne a tlhalosa gore makgotlana kgotsa dikomiti di tshwana le tsa distrust di kgona go tlhabolola motse di thusana le puso fa e tlhaelelang teng.Rre Motowane a re fa dikomiti tse di itlamile go dira mmogo, ba kgobokanya megopolo ba dirisana le kgosi, mokhanselara wa kgaolo ditlhabololo di ka nna teng.O ne a ba kopa gore ba batle megopolo e ka yone ba ka tsholetsang leina la motse wa bone ka lone, a tlatsa ka gore puso e tlhoka go ka tsewa tema ka e ka se kgone e le nosi.O ne a tlhalosa gore ditiro tsa puso di dintsi, ka jalo e ka se di kgone e le nosi ka e bile le one madi tota a se yo malatsing ano, mme palo ya Batswana, masiela, ba na le bogole le botlhe ba ba thusiwang ke puso dipalo tsa bone di ntse di ya magololetsa.
Mo go tse dingwe Rre Motowane o ne a lekodisa banni ba motse wa Pandamatenga ka melao kakanyetso e e builweng kwa palamenteng e akaretsa molao kakanyetso wa go tlhomamisa semolao makgotlana a tshwana le a di VDC le a metse e e tlhomilweng gore ke yone e ditlamelo di tlaa isiwang kwa bathong mo go yone (service centres).A re go lebaka makgotlana a go nna jalo a bereka fela mme a sa beiwa ka fa molaong kgotsa go se na melawana e e e tlamang.
Dituelo di kokonela banni ba Pandamatenga[baakanya | edit source]
Banni ba motse wa Pandamatenga mo kgaolong ya Chobe ba lela ka dituelo tse di kwa godimo tsa metsi.Banni ba ntshitse selelo se mo phuthegong ya kgotla, e e neng e tshwerwe ke mopalamente wa kgaolo ya bone, Rre Gibson Nshimwe kwa motseng oo bosheng. Ba kaile fa e sale koporasi ya metsi ya Water Utilities e tsaya mo go ba khansele le Water Affairs ba duela madi a mantsi.Ba re e re le ntswa puso e re ba intshe mo lehumeng ka go nna le ditshingwana tsa merogo mo malwapeng, ga ba bone gore ba tlaa kgona ka gore ditshingwana tseo di tsile go batla metsi a mantsi.Mo go tse dingwe, banni ba ne ba kaya fa mananeo a puso e a dirang go thusa Batswana, a sa ba solegele mosola ka go nne ba nna fela mo lefelong la diphologolo le bojanala mme e bile le lone leruo la bone ga ba kgone go le rekisa ka kwa ntle ga kgaolo.Ba file sekai se sengwe, sa molawana wa thekiso ya matlalo a diphologolo, ba re ga ba na go boelwa ke sepe ka ntlha ya bolwetse jwa tlhako le molomo mo kgaolong ya bone.
Mo go tse dingwe banni ba ne ba lela ka ofisi ya motlakase gore motse wa bone o motona e bile o na le motlakase mme ga ba na kwa ba o rekang teng fa e se kwa Kasane fela, dikhilomethara di le lekgolo go tswa mo motseng wa bone.Mongwe wa batsenelela diphuthego e Mme Sarah Tlou o ne a bua ka pelo e e botlhoko gore e re le mopalamente a bua ka molao gore jaanong dikgwebo tse dipotlana di tsile go sireletswa, beng ba marekisetso a mogolwane ga ba ba tshedise sentle.Mme Tlou o kaile fa beng ba marekisetso ba ba koba fa pele ga marekisetso a bone ba re ba ba tseela kgwebo ntswa ba sa rekise sepe se se tshwanang le sa bone.Monana wa motse Johnson Moyo, ene o ne a kopa mopalamente gore banana ba kgaolo ya Chobe le ba motse wa Panadamatenga ba saletse kwa morago le gone go ineela mo nnotaging ka ntlha ya gore ga go na kwa ba ka itlosang bodutu teng.E rile a tswa la gagwe, mopalamente a ba bolelela ka mananeo a puso a LIMID le ISPAADD a ba ithusang ka one e le balemi barui.Rre Nshimwe o ne a ba tlhalosetsa gape le ka ditlhabololo tse di tlaa diragalang mo kgaolong ya bone jaaka go katolosiwa ga lebala la difofane, go simolodiwa ga Zambezi Agro farming le kago ya borogo jwa Kazungula.
Dikgoge tsa kwa ntle[baakanya | edit source]
Botswana /Pandamatenga Botswana
Dipadi tse dingwe[baakanya | edit source]
- ↑ "Masedi Farms records impressive produce". Botswana Press Agency (BOPA). http://www.gov.bw/cgi-bin/news.cgi?d=20051212&i=Masedi_Farms_records_impressive_produce. Retrieved 2007-12-08. Template:Dead link
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145529/http://www.cso.gov.bw/html/census/dist70_71_72_73.html. Retrieved 2007-12-08.
Coordinates: 18°32′35″S 25°38′35″E / 18.54306°S 25.64306°E


text:
Bomme ke masupatsela
Ka la 9 Phatwe 1956 bomme ba Aforikaborwa ba ba fetang 20 000, ba merafe yotlhe ba ne ba lwela kgololosego ya bona.
Bana ba gwantela kwa Union Buildings, ba kgaratlha kgatlhano le molao wa dipasa wa Urban Areas Act of 1950. Mo kgweding eno re lebisa tlotlo le ditebogo go bomme. Kana mme o re tsetse rotlhe; ka re le Morwa Motho tota. Mme o mabogodika.
Morutabana wa ntlha wa ngwana ke mme.
O mo ruta go dula, go gagaba, go ema, go tsamaya, go bua, go tlhapa, maitseo le tse dingwe.
O ka tlhomoga pelo go bona mme a tswa tirong, a tla a lapile, a fitlhele ngwana wa sekolo a mo emetse go mo thusa tirogae.
Ka dinako dingwe ngwana o batla thuso ka serutwa se mme a sa se tlhaloganyeng sentle. O tlaa dira ka gotlhe gore ngwana a thusege.
Fa go le metshameko kwa sekoleng, gantsi mme ke ena motsadi yo o tshegetsang ngwana le go mo rotloetsa go dira ka natla. Dikopano kwa sekoleng tse di tlhokang batsadi, bogolo jwa batsadi ba ba di tsenelang ke bomme.
Bomme ba bantsi ke badumedi. Dikereke di tletse bomme. Gantsi ke bona ba rutang bana go rapela, go tsena mekgatlo ya kereke le go buisa Beibele ka gale.
Mme ke mooki wa ngwana. Fa ngwana a bobola, mme ke ena motho wa ntlha go lemoga le go mo tlhokomela.
Le gare ga bosigo o tla fitlhela mme a nosa lesea melemo gore o fole. Fa go le maruru o mo apesa gore a se utlwe serame.
Fa lesea le gotetse le gona mme o tla tlhokomela gore le thuthafale. Fa lesea le tshwanelwa ke go fetolelwa mengato le thusiwa ke mme.
Ka gale mme ke seapei sa lelapa. Balelapa ba bone maikatlapelo a go dira ditiro tse di fapaaneng.
O baakanyetsa balelapa diyamaleng tsa letsatsi lotlhe. O baakanyetsa mogatse le bana dijo a be a ba fe mefago ya go ja kwa sekoleng le kwa ditirong.
Mme a dira kgotsa a sa dire, ke ena motlhokomedi wa ntlha wa lelapa. O bona gore ntlo e nne phepa.
O tlhokomela gore diaparo tsa balelapa di phepa ka dinako tsotlhe.Fa go ka twe ngwana go na le phoso e a e dirileng mo motseng kgotsa kwa sekolong, mmaagwe o fetoga mmueledi wa gagwe go mo sireletsa. Ka dinako tse dingwe ngwana o phoso fela mme o kgweediwa ke lerato la setsadi. O tlaa dira ka mokgwa o a ka kgonang ka ona go thusa ngwana wa gagwe.
Mme o matla e bile o kgona go emelana le mathata. A motho wa rre a ka kgona go tsamaya letsatsi lotlhe ka setlhako sa topo e tshesane?
Mme ke pholo e e mokotla o sephara.
Ke pêtlêkê ya malemelagotlhe; makgonatsotlhe tota. Ga a na letsatsi la boikhutso. A letsatsi le lengwe le lengwe e nne Letsatsi la Bomme gonne ba dira ka thata kwa ntle ga tuelo epe.
A Modimo A re bolokele bomme!


text:
Thanolo ya square ka Setswana
square
leinaPlural squares
1popêgô e e matlhakore manê a a lekanang
- a flat shape with four equal sides and four right angles
2lefelô le dikaganyeditswe ke dikago
- an area surrounded by buildings
3karabô ya palô e ntsifaditswe ka bo yônê‘9 is the square of 3’ — 9 ke karabô ya ga 3 a ntsifaditswe ka bo ênê
- the result of multiplying a number by itself
letlhaodi
1ga sebopêgô sa popêgô ya matlhakore a le manê a a lekanang
- having the shape of a square
2go dira lekônô la 90‘The desk has square corners’ — Tafole e na le dihuku tsa lekônô la 90
- forming a right angle
3go lekana‘The teams are all square with six points each’ — Ditlhôpha di ne di lekana tsotlhe ka dintlha di le thataro
- equal or even
4go dirisiwa go kaya boleele jwa matlhakore‘The carpet is four metres square’ — Mmêtê o na le matlhakore a dimmithara tse nnê
- used to give the length of each side of a square shape or object
5go kaya selekanyô sa lefelô‘an area of 25 square metres’ — lefelô la dimmithara tse di masomê mabedi le botlhano
- used to give a measurement of an area
ledirisquares, squaring, squared
1dira gore matlhakore a lekalekanê
- make a thing square
2ntsifatsa nomore ka bo yônê‘5 squared is 25’ — 5 a ntsifadiwa ka 5 ke 25
- multiply a number by itself
3tshwana‘His story doesn't square with yours’ — Polêlô ya gagwê ga e tshwane le ya gago
- match
- make or be consistent


text:
Koranta ya Mmegi
Mmegi ke koranta ya puo ya sekgowa mo lefatsheng mo Botswana. E simolodisitswe ka ngwaga wa 1984, e santse e anamisiwa malatsi otlhe ke baanamisi ba ntlo ya Dikgang mo toropokgolo , Gaborone. Template:As of, Mmegi ke yone koranta fela ya mo Botswana e e ikemetseng ka nosi e anamisiwa malatsi otlhe.
Leina la Koranta le raya "mmoledi" ka Setswana gape "News we need to know". Go tsweng ka ngwaga wa 1989 e e ne e bidiwa "Mmegi wa Dikgang/moboledi".
Contents
Dikgang tsa Mmegi tsa botlhokwa[baakanya | edit source]
Temo e tlaa nna boutsana monongwaga[baakanya | edit source]
PALAPYE - Go lebega temo ya monongwaga e tlaa nna boutsana fela thata fa e tshwantshanngwa le ya ngwaga o o fetileng ka mabaka a pula e e kwa tlase, e e neleng morago. Se se tlhomamisitswe ke molemisi wa Palapye Rre Badiredi Motsatsing mo potsolosong le lekanana la dikgang la BOPA. O tlhalositse fa ngogola mo sebakeng se, ba ne ba setse ba sekasekile ditema tsa selekanyo sa diekere tse di masome a matlhano, fa monongwaga ba sekasekile tshimo e le nngwe ya diekere tse 1.308 fela. Rre Motsatsing o boletse fa balemi ba tsweletse ka go baya ditema le mororo go na le tlhaelo ya dijwalo le menontshane, mo go ka feletsang go isa temo kwa tlase. O ne gape a ntsha matshwenyego a tlhaelo ya dipolantara. A re le ntswa ba rotloetsa balemi go lema ka ditselana ka go na le maduo a a botoka, boraditerekere ga ba na didirisiwa tsa go nna jalo. O ne a tlatsa ka gore boraditerekere ba a gaisana kwa go lemeng ka go gasa ka go na le madi a mantsi go na le go lema ka ditselana. O kaile fa balemi ba sa tsise thobo ya bone kwa diofising morago ga temo. A re se se ka baya lefatshe ka fa mosing go dira ditshekatsheko tsa dijo, bogolo jang fa go lebilwe selekanyo sa thobo mo lefatsheng le gore go ka batliwa dife kwa ntle ga lefatshe. O ne a tswelela ka go rotloetsa boraditerekere go reka didirisiwa tsa temo tsa segompieno jaaka dipolantara ka di ka thusa go bona thobo e e botoka. O rotloeditse gape balemi go ipeela dipeo go itsa gore e re fa puso e tlhaelelwa ke dipeo ka nako ya temo, ba bo ba ema fela.
Dikgang tsa Kgwebo[baakanya | edit source]
Seemo sa lehuma se a fokotsega=[baakanya | edit source]
TUTUME - Banni ba metse ya Maitengwe, Dagwi le Changate ba kopilwe go nna le seabe go diragatsa maikaelelo a Tebelopele ya setshaba ya 2016. Kopo eo e ntshitswe ke mopalamente wa kgaolo ya Nkange, Rre Edwin Batshu, fa a buisa diphuthego tsa kgotla mo metseng eo, ka Mosupologo. Rre Batshu a re matshego ao, ga a itebaganya le batho ba ba rileng mme ke a Motswana mongwe le mongwe. A re go nna setshaba se se rutegileng se na le kitso le mogodi go a kgonagala go diragatse tseo ka metlhale ya go rutega le go na le kitso e mentsi ebile ba ka e abelana le ba bangwe. A re go nna setshaba se se sirelegileng ga go bewe mo mapodising kana fela ba itshireletso A re setshaba se tshwanetse go lwantsha borukutlhi, go tlhokomela loruo, le go tlogela mokgwa wa go thapa batswakwa ba ba se nang diteseletso. Rre Batshu a re ka seo ba tlaa bo ba diragatsa letshego leo. Mo go tse dingwe o ne a kopa banni ba metse eo, go tlogela diphapaano tsa sepolotiki ka jalo ba nne batho ba ba bopaganeng ba na le maikaelelo le maikemisetso a go tsweledisa metse ka ditlhabololo ba le moono mongwe wa go direla setshaba le lefatshe. A re fa ba ka nna le botho, ba bereka ka tshwaragano le lerato go sena kilano ba ka isa metse ya bone kwa Tebelopele ya 2016. A re ba le banni ba tshwanetse go tla ka maano/metlhale e e tla fokotsang seemo sa borukutlhi, koketsego ya masiela le go wela tlase ga thuo. Rre Batshu o ne a ba kopa go dirisa bokgola jwa pula ya ntlha go ya go lema le go epa disana gore ba kgone go lema ka diterekere ka lenaneo la ISPAAD. Banni ba metse eo, ba ne ba lela ka leruo la bone le le tlolelang molelwane kwa Zimbabwe, mme fa le tla mono le bo le bolawa. Kwa motseng wa Maitengwe, banni ba ne ba kopa letamo le baka nosang leruo la bone. Kwa Dagwi ba ne ba ngongorega ka tsela, mooki mo kokelwaneng le go agelwa diofisi tsa kgotla. Ba ne ba lela ka lephata la metsi le ba boletseng fa le tletse boitseme. Ba bolela fa ba na le dingwaga ba dueletse go gokelwa metsi mo malwapeng nako kgolo ke neo, le mesele e ba ne ba laetswe go e epa e setse e katagesetse. Selelo seo sa ba lephata la metsi se ne sa utlwala gape kwa motseng wa Changate. Banni ba bolela fa bangwe ba duetse ka ngwaga wa 2007. Fa a araba matshwenyego a banni bao, mookamela lephata la metsi mo khanseleng potlana ya Tutume, Rre Vincent Ragabane, o ne a solofetsa banni ba metse eo, fa ba tla thusiwa mo bogaufing. Rre Ragabane a re motse wa Maitengwe o ne o na le palo e ntsi ya baikopedi ka jalo ba tsere nako e ntsi ba leka go gokela le go phatlalatsa metsi le motse ka bophara le go gokela mo malwapeng. A solofetsa gore tiro ya kwa motseng oo e gaufi le go wela ka jalo ba tlaa bo ba simolola mo metseng eo, ka palo ya yone e le kwa tlase. Mopalamente Batshu fa a akgela mo go mangwe a matshwenyego a banni o ne a bolela fa a ne a tsile go ba leboga le gore ba itsane. A re ka dikgomo tse di bolawang di tloletse molelwane kwa Zimbabwe, ke maikaelelo a puso go nyeletsa bolwetse jwa tlhako le molomo.
Dikgoge tsa kwa ntle[baakanya | edit source]
- Mmegi Online.
- "Unbundling Botswana’s State Media" Media Institute of Southern Africa. Accessed 2006-08-17


text:
Toropo ya Letlhakane
Letlhakane ke motse selegae o o mo kgaolo ya legare ya Botswana. O mo borwa jwa Mmatshumo ebile motse selegae wa Letlhakane, one o nale batho bale dikete dile lesome le bone ,makgolo a le borobabongwe ka palobatho ya ngwaga wa 2001.
Go nale meepo ya diteemane e le meraro e bong moepo wa Letlhakane kafa borwa botlhaba,Orapa kafa bokone bophirima le Damtshaa kafa bokone dikhilomethara dile lesome le botlhano go tse lesome le bobedi go tswa Letlhakane. e e okametsweng ke Debswana.
Contents
Ba gakololwa go ipeela mesasana[baakanya | edit source]
Mokhanselara wa Orapa Rre Balopi Chilume, o gakolotse banni ba toropo eo gore Orapa ga se legae la bone mme a re ba tshwanetse ba leka ka natla go ipeela mesasana.Mokhanselara Chilume o buile seo bosheng fa a ne a buisa phuthego kwa kgotleng ya Orapa, a rotloetsa banni ba toropo eo go ikemela ka dinao go bona gore ba batla ditsha tsa bonno go itirela bokamoso le ba malwapa a bone.Rre Chilume o ne a ba gakolola gape gore ba tshwanetse ba leka ka natla go ipolokela kwa dipolokelong go dira gore, ba nne le se ba ka itshetsang ka sone fa ba dule mo tirong.Mo go tse dingwe, mogolwane go tswa ka lephateng la merero ya kgwebo, Rre Samuel Suping, o ne a tlhalosetsa banni ka ditirelo tsa lekalana leo, mme a supa fa baikopedi ba setlankana sa go rekisa mo mekgwatheng ba lopiwa madi a a kana ka dipula tse di masome a mabedi, a re setlankana seo se letlelelwa go dirisiwa fela mo kgaolong ya Boteti.
Fa Rre Resego Boitumelo, moemedi kwa lekalaneng la tiragatso melao, a ne a tlhalosa gore, tiro ya bone ke go tlhomamisa gore, tumalano e moikopedi a e dirileng le ba lekalana la merero ya kgwebo e a diragadiwa, a supa fa ba tshwanetse ba fitlhela maina le setshwantsho sa moikopedi mo setlankaneng sa gagwe. A re ga ba a tshwanela go tsaya teseletso kgotsa setlankana, ba bo ba se neela morekisi yo mongwe a se itirisetsa.O tsweletse a sedimosa go re katlholo ya go rekisa o se na teseletso e ka lopa madi a a kana ka dikete tse tlhano tsa dipula. O ne a tlhalosa gape fa go tlaa nna le taolo ya thekiso ya majalwa a setso a e bileng a letlelesega, mme a re majalwa ao akaretsa mokuru, khadi, morula, setopoti le ila.Rre Boitumelo o boletse fa majalwa ao otlhe a tlaa rekisiwa go simolola ka nako ya bobedi mo tshokologong go fitlha ka nako ya borataro mo maitseboeng ka malatsi a fa gare ga beke.
Thekiso ya dilwana[baakanya | edit source]
Ka Labotlhano le ka Matlhatso go tlaa rekisiwa go simolola ka nako ya sethoboloko go fitlha ka nako ya bosupa mo maitseboeng, mme ka tshipi go tlaa rekisiwa ka nako ya boraro mo tshokologong go fitlha ka nako ya borataro mo maitseboeng.Fa a akgela, mongwe wa banni Rre Tshekatsheko, o ne a supa ngongorego ya gore fa ba kopile teseletso ya go rekisa kwa lephateng la merero ya kgwebo, ba ofisi ya Orapa enterprise ba fokotsa palo ya dilwana tse di letleletsweng go ka di rekisa.Mongwe wa banni o ne a botsa gore a ba tlhokega teseletso fa ba rekisa dijo tsa letlhafula.Fa a araba, Rre Suping o ne a gakolola gore ba tshwanetse ba botsisisa fa ba sa itse molao, a tlhalosa fa toropo ya Orapa e le lefelo la mong wa lone ka jalo a re ba tshwanetse ba sala morago ditaelo tsotlhe tse di a lopiwang mo go bone.O ne a tlhalosa gape gore dijo tsotlhe tsa temo ga di tlhoke teseletso go di rekisa, mme a re fa e le tse motho a di rekang a bo a di rekisa di tlhoka teseletso.
Dikgoge tsa kwa ntle[baakanya | edit source]
Botswana/Letlhakane Botswana/Boteti Region
Dipadi tse dingwe[baakanya | edit source]
Template:Botswana largest cities
Coordinates: 21°25′S 25°35′E / 21.417°S 25.583°E [[Category: Mafelo a a nang le batho ba bantsi mo Botswana]]


text:
Motsana wa Topisi
Radisele ke motse o o mo kgaolong ya legare la Botswana. Motse wa Topisi o sekgale sa masome a matlhane (55) km gotsweng bokone jwa Palapye, go bapisa tsela ya Palapye–Francistown, mo palong batho ya ngwaga wa 2001 go ne go nale batho ba le 1,289.[3]
Contents
Lehuma la banni ba Topisi le Dikgalwana tse dingwe[baakanya | edit source]
Botlhoki e ntse ke kgwetlho e tona kwa kgaolong potlana ya Palapye jaaka bomme ba le bantsi go feta borre ba humanegile. Modulasetilo wa khansele potlana ya kgaolo Rre Onneetse Ramogapi o boletse beke eno gore mo batlhoking ba ba 1507 ba ba kwadisitsweng, ba ba 1062 ke bomme fa borre ba le palo potlana.A re se se swabisang ke gore ba ba thusiwang ka lenaneo le ga ba kgatlhegele mananeo a go ba thusa go itshetsa. "Batho bano ba santse ba ikaegile thata ka mephako ya mmuso mo ba sa dumeleng go ipopa ditlhopha kgotsa ka bonosi ba inaakanya le ditiro tsa go ba nonotsha mo itsholelong," a tlhalosa.Rre Ramogapi le gale a re khansele e tsweletse ka go rutuntsha le go batlisisa tse di tlhokwang ke batho ba, le go lwantsha kgwetlho eo.O bile a lela ka tlhaelo ya madi a tlhokomelo ya dikhutsana le lenaneo la tlhokomelelo mo lwapeng le a reng, le ntswa le na le palo e ntsi ya dikhutsana tse di kwadisitsweng ya 2390, le direla mo tlhaelo ya madi ya boleng jo bo fetang P5 million.Khansele potlana eo e setse e phuthile ditlhopha tse some tse di tlaa tsenang mo mananeong a go tsosolosiwa a go solofetsweng a tlaa thusa batho ba le 15.Rre Ramogapi o boletse gore mananeo a a akaretsa madirelo a le mabedi a borotho kwa Malaka le Lecheng a a rekisetsang dikole tse dipotlana mo metseng ya bone.O boletse gore ditiro tse di busa dipoelo tsa kgwedi tsa selekanyo se se fa gare ga P1200 le P1600, tse mo go tsone beng ba duelwang P300 mongwe le mongwe.
Metlhale ya go inamola leuba[baakanya | edit source]
Fa godimo ga moo modulasetilo wa khansele potlana eo a re thuo ya dipodi kwa Mokungwane le yone e busa maduo, ka jaana mongwe wa barui o setse a rekisitse tse tlhano ka P500 nngwe le nngwe fa babangwe ba babedi ba santse ba tlaa rekisa.Le fa go ntse jalo a re ditiro tsedingwe tse pedi ga di ise di dire dipoelo mo kgaolong eo ka di santse di le disha thata."Tsa go loga, thuo ya dinotsi le masingwana a ka fa segotlong ga di ise di ntshe maduo a a bonalang ka di sale disha," a tlhalosa.Rre Ramogapi o bile a re go na le thulaganyo ya go dira dinnkgwana e e fatlhogang kwa Palapye, e maloko a yone ba tlaa rutuntshiwang kwa Gabane Pottery pele ga bokhutlo ja ngwaga ono wa madi.Fa godimo ga moo, a re go na le ditiro tse supa tse di tlaa nshediwang madi mo ngwageng o o tlang wa madi tse di akaretsang kapei ya borotho kwa Mokgware, Topisi, Matlhakola, Mogapinyana le Tamasane.Tsedingwe di akaretsa go loga le go roka kwa Lerala le Palapye.